text:
“Mu muco wa banyarwanda,nyuma y’iminsi umunani habagaho umuhango wo kurya ubunnyano.”
Kurya ubunnyano ni umwe mu mihango ya Kinyarwanda iba mu muco karande twarazwe n’abatuboneye izuba,akaba ari umuhango wakorwaga mbere yuko bita umwana wavutse izina.Muri iyi nyandiko tukaba tugiye kubagezaho uk byakorwaga n’impamvu nyamukuru Abanyarwanda bitaga umwana izina.Dore uko byakorwaga:
Umuhango wo kurya ubunnyano,,wakorwaga umwana amaze iminsi 8 avutse,bafataga amasuka y’udufuni,bagaha abana bakiri bato,bakajya guhinga hafi aho y’urugo,iyo bamaraga guhingura bajyaga mu rugo,bagasanga babateguriye intara bashyizeho ibyo kurya.Ku ntara basasagaho amakoma,bagashyiraho ibishyimbo bacucumiyemo imboga,kandi bagizemo utubumbe twinshi,buri mwana akagira akabumbe ke.Akabumbe kose kabaga kageretseho agasate k’umutsima.Bakazana amata y’inshyushyu n’ay’ikivuguto bagatereka aho,abana bakaza bakabaha amazi bagakaraba bagafungura,bakabaha n’amata bakanywa bose uko bangana.Ng’uko kurya ubunnyano,kubyita ubunnyano n’uko babaga babigize utubumbe twinshi tumeze nk’utwo umwana annya impande zose.
Iyo bamaraga kurya,ntibabahaga amazi yo gukaraba,barazaga bagahanaguriza intoki zabo ku mabere yaw a mubyeyi,bavuga bati:Urabyare abana benshi,abahungu n’abakobwa”N’uko abana bakita uruhinja amazina”.Abana ntibatahaga iwabo imuhira na nyina w’umwana ntiyahagurukaga aho yicaye,kereka umwana abanje kunnya cyangwa se kunyara.Nyina yabaga yamuhaye amata,yamuhaye ibere,agira ngo annye cyangwa anyare vuba.
Iyo umwana yabaga yatinze kunnya cyangwa kunyara,bamutamikaga itabi akaruka,bakabona kugenda.Kugenderaho ni ugusurira umwana nabi,agapfa.Ubwo buryo akaba ari bwo buryo bwo kurya ubunnyano bwakoreshwaga mu Rwanda rugari rwa Gasabo.Mu Ngoma y’I Gisaka cy’epfo hamwe na hamwe,nko mu Buganza,abana bafite akabyino babyinaga,bajya gusuka ku nsina ibyo bakuye ku kiriri.Insina akenshi yabaga ari iy’inyamunyo.Haza abana umunani,bane b’abahugu na bane b’abakobwa bose b’amasugi(bafite ba se naba nyina).Barazaga bagakikiza urutaro (intara) bayoreyehe ibyo ku kiriri,bakayiterura rimwe bagenda urunana bakabyina ngo:Bwerere yavutse,Bwerere yakura,Bwerere yavoma,Bwerere yatashya(Yatanya),Bwerere yahinga…Bagasuka ku nsina bavuga ngo:Dore aho nyoko yakubyariye”Bakajya no ku yindi nsina babyina kwa kundi.Batanga insina ebyiri cyangwa se eshatu,bagasukaho ibyo ku kiriri.Insina basukagaho ibyo ku kiriri(ibyo basigaje barya ubunnyano) yerekanwa n’umugore washashe ikiriri.
Insina iba iy’umwana,ababyeyi bazira kuyimunyaga.Iyo ari umukobwa agashyingirwa kure,igitoki barakimugemurira.Uwo munsi babaga bashakiye umwana ingobyi ebyiri iy’uruhu rw’inka n’iy’uruhu rw’intama,bakazimukozaho,kugira ngo imwe nibura bamuheke mu yindi.Iyo babigenjeje batyo bukeye bakamuheka muyo batamukojejeho icyo gihe ,imusurira nabi,agapfa.Umwana w’uruhinja iyo afite mukuru we,ku munsi wo gusohoka baramumuhekesha,kugira ngo bazahore barutana,umukuru ntarutwe na murumuna we,bitewe n’uko yazingamye.
Icumu n’ingabo n’umuheto,cyangwa ishinge umugore yasohokanye,babimanika mu ruhamo rw’umuryango,kirazira kubijugunya gusa.Igice cya kabiri tuzavuga impamvu nyirizina yatumaga bita umwana izina,n’indi mihango yo kwita izina yakurikiragaho


c: text/html

text:
U Bubiligi: Charly na Nina bashimiye abitabiriye igitaramo cyabo
Yanditswe na NDAMYIROKOYE FRANÇOIS
Rulinda Charlotte uzwi nka Charly na Muhoza Fatuma uzwi nka Nina bashimiye abitabiriye igitaramo cyabo cyabereye i Brussels mu Bubiligi ku ya 5 Gicurasi 2018.
Babinyujije ku rukuta rwabo rw’urubuga rwa Instagram bavuze ko bashimira cyane abitabiriye igitaramo cyabo.
Bagize bati “Turabashimira cyane mwakoze”.
Bavuze kandi ko igitaramo kizakurikira kizabera i Lile mu Bufaransa ku ya 11 Gicurasi 2018.
Ibindi bitaramo bazakora harimo ikizaba ku ya 12 Gicurasi 2018 i Paris noneho ku ya 26 Gicurasi 2018 bazataramire i Genève mu Busuwisi.
Ku mugabane w’u Burayi Charly na Nina bajyanye na Makanyaga Abdul.
Abahanzikazi Charly na Nina bazwi ku ndirimbo nyinshi zirimo iyitwa “Try me”, “I do”, “Mfata”, “Zahabu” n’izindi.

robotstxt: allowed

filter: keep


text:
Sobanukirwa amoko y’ihohoterwa rishingiye ku gitsina
Ihohoterwa rishingiye ku gitsina rifite amoko menshi. Aya ni amwe muri yo nkuko tubikesha imfashanyigisho ya Ministeri y’Uburinganire n’Iterambere ry’umuryango :
Gukora imibonano mpuzabitsina ku ngufu : Igikorwa cy’uko umuntu akoreshwa imibonano mpuzabitsina atabishaka ahubwo afashwe ku ngufu, yatewe ubwoba, yashukishijwe ibintu bifite agaciro n‟ibindi.
Gukorana imibonano mpuzabitsina hari umwe utabishaka mu bashakanye : Guhatira uwo mwashakanye gukora imibonano mpuzabitsina ukoresheje imbaraga, iterabwoba kumubeshya, n‟ibindi. Abashakanye uko ari babiri bafite uburenganzira bungana ku bijyanye no gukora imibonano mpuzabitsina, kubyara, hamwe no kuringaniza urubyaro.
Birabujijwe kugira imibonano mpuzabitsina n’undi muntu utabishaka ni ukuvuga ko bakagombye kubyumvikanaho bose.
Gutesha agaciro igitsina cy’umuntu : gutesha agaciro igitsina cy‟umuntu haba ku bijyanye no kugikoraho mu buryo busuzuguritse, ubikora ku ngufu cyangwa mu buryo busumbanya. Ubu buryo bw’ihohoterwa bukorwa n’umuntu uwo ari we wese uri ku mwanya afite ububasha, umuyobozi, cyangwa umugenzuzi.
Itotezwa rishingiye ku gitsina : Ukuntu kose kudahwitse kurebana no gusaba gukora imibonano mpuzabitsina cyangwa ubundi buryo bwose bwo gutesha agaciro. Gufata ku ngufu bishingiye ku rwego uriho mu kazi, ibi bikaba biba ari uko umuntu azana imirongo ngenderwaho ishingiye ku kazi ibi bikaba byazana iterabwoba, guhunga cyangwa ahantu buri wese atumva yisanzuye. Ubu bwoko bw‟ihohotera bukoreshwa n’abakoresha, abagenzuzi, cyangwa abantu mukorana ku kazi, abarimu, cyangwa undi muntu wese uri mu mwanya runaka ugufiteho ububasha cyangwa ushobora kukugenzura mu bintu runaka.
Ubucakara bushingiye ku gitsina hagamijwe kwishimisha :
iteshagaciro iryo ariryo ryose ku birebana no kuba umuntu atishoboye, itandukaniro mu bijyanye n’ingufu cyangwa se n’icyizere kugira ngo umuntu akoreshe undi imibonano mpuzabitsina. Hazamo ibijyanye no gushakamo inyungu y’amafaranga, imibereho cyangwa politiki ubikuye mu guhatira umuntu gukora imibonano mpuzabitsina, ubu buryo ni bumwe bwo kugira ngo umuntu yigarurire undi (kuba imbata mu gukora imibonano mpuzabitsina, guhatira kwambara ubusa cyangwa kutambara, guhatira umuntu gushyingiranwa n’undi, kujya mu gukina filme z’abasambana cyangwa gukora uburaya, imibonano mpuzabitsina igamije ubucuruzi, servisi, gufasha, cyangwa ubucakara bushingiye ku gitsina). Ubu buryo bw‟ihohotera bukoreshwa nabwo n’umukoresha, umugenzuzi, cyangwa mugenzi wawe cyangwa n’undi muntu uwo ari we wese uri ku rwego ruri hejuru yawe cyangwa se na none ukugenzura.
Guhatira kurongorwa mu kibuno : Guhatirwa kurongora mu kibuno, akenshi hagati y‟umugabo ku mugabo cyangwa umugabo ku mugore. Ubu buryo bwo bukorwa na buri wese n’icyo yaba ari cyo mu muryango, n’ububasha yaba afite.
Guhatirwa kuba indaya : guhatirwa gukoreshwa imibonano mpuzabitsina kugira ngo uhabwe ibintu runaka bifatika, serivisi, gufashwa, akenshi usanga byibasira abagore batishoboye, cyangwa abakobwa batabasha kwiha ubwabo cyangwa ibyo baha abana babo. Ubu buryo bw’ihohoterwa bukorwa na buri wese mu muryango kuko afite icyo abarusha, kuko hari umutungo afite ubariye mu mafaranga cyangwa se kuko afite ububasha bwo kugenzura uwo mutungo, urugero : Abakozi bashinzwe ibikorwa by’ubutabazi.
Ihohoterwa rishingiye ku gitsina nk’intwaro y’intambara cyangwa iyicarubozo : Ibyaha byibasira inyokomuntu bishingiye ku gitsina, harimo gusambanya ku ngufu, kugira umucakara bishingiye ku gitsina, gukuramo inda ubishaka, cyangwa gufunga kubyara, guhatira gusama inda, guhatira kubyara. Ihohoterwa rishingiye ku gitsina nk’uburyo bwo guhindura umucakara cyangwa iyicarubozo bisobanurwa nk’uburyo cyangwa ikintu cyose gituma habaho ukubabara gushingiye ku bitekerezo cyangwa ku mubiri kugira ngo hagire amakuru runaka agerwaho, kugira ngo hagire ibyo ujyamo nk’idini (imyemerere.) cyangwa se igihano kivuye k’uwahohotewe, cyangwa se na none gutera ubwoba undi muntu cyangwa gusenya, haba ku gice cyangwa muri rusange, haba ku gihugu, ubwoko, cyangwa se idini. Ubu bwoko bw‟ihohotera akenshi bukorwa, cyangwa na none bugashyirwa mu bikorwa n‟abasirikare, abapolisi, hamwe n‟utundi dutsiko twitwaje intwaro cyangwa se utundi dutsiko turi mu ntambara.
Byavuye mu mfashanyigisho igenewe amahugurwa ku ihohoterwa rishingiye ku gitsina yateguwe na Minisiteri y’uburinganire n’Iterambere ry’umuryango.


text:
Hari amadini asaba ko kugira abantu basezerane bagomba kuba bahuje ukwemera, bisobanuye ko niba badahuje aho basengera umwe agomba guhindurira undi kugira ngo babasezeranye.
Ibi benshi ntibabyumva kimwe, bamwe bavuga ko icyangombwa ku bagiye gushakana ari urukundo, imyemerere itakabaye imbogamizi.
Abaganiriye na IGIHE bagaragaje ibitekerezo bitandukanye kuri iyi ngingo bamwe bavuga ko gusezerana nabo bahuje nta kibazo kibirimo, abandi bagashimangira ko batabyemera kuko bitajyanye n’amahame y’amadini basengeramo.
Mugabo Jean Baptitse yavuze ko asanga gushakana n’uwo muhuje idini ari byiza kuko bifasha gutanga umurongo mu rugo ku myizerere.
Ati “Umuntu tudahuje idini birashoboka ko twashakana ariko rikaba ari rimwe duhuje imyumvire nka Restoration, Zion ayo dusanzwe duhuje imyemerere ku buryo twakuzuzanya.”
“Bibaye byiza umwe yahindurira undi ku buryo tujya mu idini rimwe, kuko iyo muri hamwe birabafasha ndetse mwabyara abana ntibibaze idini ry’umubyeyi bakurikira.”
Nyinawumuntu Jeanne we yavuze ko adashobora gusezerana n’uwo badahuje idini kandi ko adashobora kuva mu ryo yakuriyemo.
Ati “Ntabwo bishoboka no mu nzozi sinabirota, ubwo ni gute nabana n’umuntu tudateranira hamwe koko? Ntibishoboka ubwo ari uwo hanze yankunze koko yansanga aho nsengera kuko sinava muri ADEPR navukiyemo ngakuriramo.”
Abayobozi b’amadini bagaragaje ko ntacyo yongera ku bagiye gushakana mu gihe abandi bavuga ko umuryango muzima wubakira ku myemere ihuye.
Umuyobozi wa Paruwasi ya Remera mu Itorero Angilikani, Rev Past Dr Antoine Rutayisire, yavuze ko guhuza aho musengera ntacyo bivuze ahubwo icyangombwa ari uguhuza imico n’imyifatire.
Ati “Mushobora kuba musengera mu rusengero rumwe ugasanga ni umusambanyi, umusinzi ntabwo muba muhuje kwizera ariko ugasanga wabenze uwo mu rindi torero mushobora kuba munahuje imyitwarire. Bitewe no kuba ari abantu babifashe ntacyo wabihinduraho.”
Padiri Rushigajiki Jean Pierre yavuze ko Kiliziya yemera gusezeranya abadahuje imyizerere kuko ari ukubaka umuryango.
Ati “Ni yo mpamvu Kiliziya ibyemera kuko ibanisha abantu, tekereza ariko abantu bose bavuze ngo Umugatolika n’umuporoso ntibazagire aho bahurira byazatugeza hehe, none nibyo Imana ishaka?”
Ku ruhande rw’Itorero ADEPR, Umuvugizi waryo Pasiteri Ndayizeye Isaïe, yavuze ko batemera gushyingira abadahuje imyizerere mu kurengera ubwuzuzanye bw’umuryango.
Ati “Twebwe mu kureberera umuryango icyiza duhitamo ni uko abo bantu bashimanye babaye badahuje amatorero tubagira inama y’uko bareba rimwe bajyamo, kuko kubana muhuje itorero bibafasha kubaka umuryango.”
Abahanga mu mibanire y’abantu bavuga ko imyizerere nayo iri mu ngingo z’ingenzi zishingirwaho mu kubaka urugo ruhamye kandi rutekanye.


text:
Rubavu : Abafite ubumuga bukomatanije bahabwa ubumenyi bwabarinze kuba ikibazo mu miryango yabo
Ubumwe community center ni ikigo cyita kubana bifite ubumuga bw'ingeri zose ku myaka iyariyo yose ariko bakibanda ku bumenyi kuko bagira igitekerezo cyo gushinga ikigo iyo baganiraga n'abantu n'abafite ubumuga cyane cyane birirwa mungo bababwiraga ko nta kindi kibitera ariko nta bumenyi bafite byatumye bahitamo kwibanda ku bumenyi bwaba ubw'ibanze bwaba ubw 'imyuga, bwaba ubumenyi bwo kwirwanaho mu buzima cyane ko hari ababa bafite ubumuga butabemerera kujya mu mashuri asanzwe, ariko akaba yatozwa kwirwanaho cyangwa kuba yagirira abandi umumaro, umuryango we, atabaye umuzigo kuribo.
Imiryango ifite abana bafite ubumuga bukomatanije akenshi usanga bafite ibibazo byo mu mutwe ndetse n 'ingingo bigahita bizana ikibazo gikomeye cyane mu muryango harimo kugira ipfunwe ariho batangira kwibaza aho ubwo bumuga bwaturutse n'icyabuteye, ugasanga hari n'abavuga ko ari amarozi cyangwa imyuka mibi bikaba byanatera amakimbirane mu miryango ifite abo bana rimwe na rimwe ugasanga abagabo bata ingo bagatana abo bana ababyeyi ba ba Mama bakaba aribo bita kubana gusa bikabaviramo no gukena kuko akenshi imiryango ifite abo bana bafite ubumuga igihe kinini bakimara babitaho.
Bizimana Pascal ni umwarimu wigisha ubumenyingiro mu kigo ubumwe community center harimo kudoda imyenda itandukanye avugako kwigisha abafite ubumuga ari umuhamagaro.
Yagize ati ", Kwigisha abafite ubumuga si ibintu byoroshye ni umuhamagaro kuko akenshi usanga bisaba igihe kirekire cyiruta icyo abantu bafite ubumuga, ariko byose bigaterwa n'ubumuga umuntu afite, nk'abafite ubumuga bw 'ingingo biroroshye hari abiga bikihuta biga mugihe gikwiriye, ariko abafite ubumuga bwo mu mutwe bisaba igihe kirekire no gusubiramo inshuro nyinshi. "
Umurerwa Sawuda ni umwarimukazi wigisha abafite ubumuga bwo kutabona kuboha imipira avuga ko nubwo hataburamo imbogamizi ariko usanga kubigisha babyumva.
Yagize ati ", Abanyeshuri nigisha bafite ubumuga bwo kutabona barabyumva ariko imbogamizi nyinshi zikiri hano hanze akenshi abantu bafite ubumuga bakuze usanga batarageze mu ishuri ariko bakagerageza uburyo bwose umwuga aje kwiga agira ibyo abasha kumenya byazamufasha mu buzima bwe. Akenshi umuntu ufite ubumuga bwo kutabona ukoresha intoki cyane kurusha uko wavuga, agakora ku mashini akamenya uko yatira urudodo akamenya aho imibare iherereye kandi barabimenya nta kibazo ".
Dusingizimana Zakaliya Umuyobozi w 'ikigo Ubumwe community center kita kubafite ubumuga bukomatanije avuga ko kudahabwa agaciro muri sosiyeti bibagiraho ingaruka.
Yagize ati ", Kudahabwa agaciro mu miryango bigira ingaruka ku mwana zo kuba igicibwa hakaba n'ababata bakabaho nkabadafite ababyeyi no kumiryango bikazana amakimbirane aba uruhererekane bikazagira n'ingaruka kubo bavindimwe nko mugihe cyo gushaka ugasanga hari abavuga ko batabashaka mo ngo nabo batazabyara abameze nkabo."
Dusingizimana asaba ko sosiyeti yahugurwa hakabaho ubukangurambaga bakagaragarizwa ko ubumuga nta muntu ubwihamagarira kandi buri muntu wese ari umukandida w 'ubumuga kuko ibibutera buri muntu agendana nabyo, harimo nk 'uburwayi, abamugara bavuka ndetse n'impanuka, bityo buri wese kwita ku muntu ufite ubumuga akabigira ibye.
Mu kigo Ubumwe abana bafite ubumuga bukomatanyije bitabwaho cyane n'abarezi kuko ari abana nk'abandi
Bahakura ubumenyi butandukanye burimo kudoda, Gucuranga n'ibindi
MUKANYANDWI Marie Louise


text:
Rusizi: Kamembe bamaze imyaka 6 bategereje ingurane z’ibyangijwe baca imihanda
Imiryango igera kuri 70 ituye mu Midugudu itatu, uwa NGOMA, KARANGIRO n’uwa MUNDIMA yo mu Murenge wa KAMEMBE mu Karere ka RUSIZI, bavuga ko mu mwaka wa 2014 Akarere kaciye imihanda mu mirima basezeranywa ko bazishyurwa ingurane z’ibyarimo no kugeza ubu baracyategereje, bavuga ko batanga imisoro y’ubutaka badafite.
MUDAKEKWA Michael wo mu Mudugudu wa Mundima yagize ati “Bacishije imihanda mu mirima yacu bangiza ibyarimo ntibabituriha kandi hari abandi bishyuwe bake.”
Avuga ko hashize imyaka 8 batarishyurwa, ndetse ngo ikibazo cyabo bakigejeje ku Murenge, na wo ubohereza ku Karere.
Ati “Tugezeyo bakaturerega, byaratinze kuko ikibazo cyacu batakitayeho, cyakora ntabwo twabireka twakigejeje no ku Umuvunyi Mukuru.”
NTEZIRYAYO Theogene wavukiye mu Mudugudu wa Mundima afite imyaka 63 y’amavuko, avuga ko babonye abagororwa (we abita Abanyororo), baje bajya mu miririma baratengagura nta we bavugishije.
Ati “Tubabajije uwari ubahagarariye atubwira ko ibyo bangiza byose babyandika, kuva byabaho, Umuyobozi w’Akarere KAYUMBA Ephrem abaye uwa gatatu icyo kibazo gihari.”
Nteziryayo avuga ko abo mu Kagari ka Kamurera bishyuwe, bo basigara mu rujijo.
UJYAKUVUGA Calixte uhagarariye abangirijwe ibyabo muri iyo Midugudu itatu, we atuye mu Mudugudu wa Ngoma, afite imyaka 51, avuga ko ibyabo byangijwe mu 2013, kandi akavuga ko Abanyororo, n’abakoze imihanda muri gahunda ya VUP ari bo babangirije, kandi boherejwe n’Akarere ka Rusizi.
Ati “Twabajije ubuyobozi duhereye ku Kagari kugeza ku Karere tubonye bakomeje kuturangarana twandikira Umuyobozi w’Intara y’Iburengerazuba badusubiza ko bazaza kubireba, ntabwo baje. Hashize imyaka twandikiye Umuvunyi kuva icyo gihe twakomeje gusaba ko twarenganurwa.”
Ubuyobozi buvuga ko ibyo abaturage bavuga atari byo.
Umuyobozi w’Akarere ka Rusizi wungirije ushinzwe ubukungu, KANKINDI Leoncie yabwiye UMUSEKE abaturage bo muri iriya Midugudu batigeze bemererwa ko bazahabwa ingurane.
Ati “Imihanda twayihaciye kugira ngo ubutaka bwaho bugire agaciro, n’ahandi byagiye bikorwa twabanje kuganira n’abaturage tugakora inama tukabasobanurira, guca imihanda muri iyo Midugudu kwari ukugira ngo abantu bage baza kuhagura ibibanza.”
Yakomeje avuga ko ibyo byanakozwe mu yindi Mirenge ahari site z’imiturire.
Ati “Twari twabiganiriyeho barabyemera, icyo kwishurwa cyaje nyuma, hari ubwo najyanye n’Abadepite numva barakivuze ariko nkurikiranye iyo dosiye nsanga byakozwe kimwe n’uko izindi site byagiye bikorwa, nta mafaranga y’ingurane yigeze ateganywa kuri uwo mushinga.”
Kuba abaturage bavuga ko bagisorera n’aho imihanda yanyujijwe, Umuyobozi avuga ko ibyangombwa b’Ubutaka byabo babifite, icyo ubuyobozi busabwa ni ugukuraho ubwo buso kugira ngo babone uko basora kuko batakomeza gusorera ubutaka badafite.
KANKINDI Leoncie ati “Twasabye abashinzwe ubutaka ko babyegeranya, iyo bimaze gukosorwa byoherezwa ku Murenge umuturage yajya kubireba akabibona, ntabwo twabigumana ku Karere ntacyo twaba tubimaza, biba ari umutungo w’umuntu bwite.”
MUHIRE Donatien
UMUSEKE.RW i Rusizi


text:
USA: Hari gukorwa ubwiherero bushobora kujya bupima indwara
Inzobere zo muri Kaminuza ya Duke muri Leta ya Carolina y’Amajyaruguru, ziri mu bushakashatsi bugamije gukora ubwiherero bugezweho buzajya bubasha gutandukanya imyanda yavuye mu mubiri wa muntu bukayipimamo indwara zitandukanye.
Ni rya buye rimwe rigiye kujya ryica inyoni ebyiri. Ni ukuvuga uko uzajya ujya mu bwiherero kwikiranura n’umubiri, ukahava uzi n’uburyo ubuzima bwawe buhagaze.
Ubu buryo bwiswe Duke Smart Toilet Lab bucyageragezwa, aho ubwo bwiherero buzashyirwamo uburyo bw’ikoranabuhanga bufasha mu kumenya indwara ziri mu nkari no mu musarani by’umuntu.
Umwe mu bari gukora ubushakashatsi, Prof Sonja Grego yavuze ko ubwo bwiherero nibwuzura buzabasha gupima indwara nka kanseri, indwara zo mu nda, indwara zidakira n’ibindi.
Ntabwo biramenyekana igihe ubu bwiherero buzagerera ku isiko n’uko buzaba bugura, nkuko 7Sur7 yabitangaje.


text:
Tariki 17 Mata: Intwari ku ifarashi mu rugendo ruzaratwa amasekuruza
17 Mata 2000, ni itariki yo mu mwaka wa nyuma w’ikinyejana cya 20, ikinyagihumbi cya kabiri ndetse n’ikinyacumi cya 200 mu rugendo rushya abanyarwanda bari batangiye, rufite uko rwatangiye.
Amateka avuga ko benshi bicajwe ku mafarashi bari intwari kabuhariwe, bagiye barengera ibihugu byabo mu gihe byabaga bisumbirijwe n’abanzi. Uwo bayicazagaho muri icyo gihe hari ibyo yabaga yarakoze cyangwa akazi gakomeye yabaga ategerejweho. Hari abagabo babiri amateka atsindagira cyane muri bibiliya. Mu isezerano rishya havugwamo Yezu/su Kiristu wari ugiye kwima ingoma nk’umwami w’Isi, wayitumyeho (indogobe) agaca mu nzira bamusasiye imyenda. Uwo asa n’usubirwamo aha havuga ngo “ngiye kubona mbona ifarashi y’umweru, kandi uwari uyicayeho yari afite umuheto. Nuko ahabwa ikamba, arasohoka agenda anesha kugira ngo aneshe burundu.”—Ibyahishuwe 6:2.
Mu isezerano rya Kera havugwamo Moridekayi, wahembwe n’umwami Ahasuwerusi kubera ibyo yamukoreye byakijije ubuzima bwe, akayicazwaho atambagizwa umujyi wose nyuma akanagororerwa.
Tariki 17 Mata 2000, Inteko Ishinga Amategeko y’u Rwanda yateraniye aho ikorera ku Kimihurura, kugirango itoranye uwagombaga gusimbura Pasteur Bizimungu wari weguye ku mwanya wa Perezida wa Repubulika tariki 23 Werurwe 2000. Icyo gihe u Rwanda rwari mu nzibacyuho yari yaratangiye tariki 19 Nyakanga 1994, ubwo hashyirwagaho guverinoma ishimangira ubumwe bw’abanyarwanda yari ihuje amashyaka yose havuyemo ayijanditse muri jenoside yakorewe abatutsi mu 1994, nka MRND,CDR n’ibice bya PL Pwower na MDR Power.
Abadepite batanze amazina abiri y’abakandida bagombaga gutorwamo usimbura Bizimungu, maze amajwi bayahundagaza ku izina Paul Kagame wawuhataniraga na Dr Charles Muligande, bose bo mu ishyaka FPR Inkotanyi. Kagame yagize amajwi 81 kuri 86 mu gihe Muligande yagize 5 kuri 86. Muligande yifurije imirimo myiza no kuyobora abanyarwanda mu nzira ikwiye Kagame wari umeze nk’uwicajwe ku ifarashi( ahawe inshingano zo kuganisha abanyarwanda mu cyerekezo cy’iterambere).
Ni igihe gishya cyari gitangiye; intsinzi nyayo ku banyarwanda kubera impamvu zikurikira:
Izina Kagame ryari rizwi mu rugamba rwo kubohora igihugu no guhagarika jenoside. Yari umugaba mukuru w’ingabo za RPA, nyuma aba Minisitiri w’ingabo z’u Rwanda (RDF), ari na Visi Perezida wa Repubulika.
Gutora Kagame byari ihumure ryari rikomeje mu banyarwanda, bamufataga nk’intwari kubera kurokora ubuzima bw’abicwaga muri jenoside yakorerwaga abatutsi.
Icyo gihe abanyarwanda bari bagiye kureba Kagame, umusirikare watangije uburyo bushya mu rugamba rwo kubohora igihugu, bwagejeje ingabo za RPA ku ntsinzi nyamara mbere byari byarananiranye, icyo koko azabagezaho. Kuva icyo gihe nibwo hatangiye kumvikana icyerekezo 2020, cyahaye abanyarwanda intego yo gukora cyane ngo uwo mwaka uzagere abenshi barivanye mu bukene bukabije, barahinduye imitekerereze banafite ubumenyi bwo kureba kure. Iki gitekerezo cyari gifite isoko mu biganiro byo mu Rugwiro cyashyizwe mu bikorwa na we.
Ni Kagame ariko wari uzwi, wategekaga ingabo bigakorwa ariko n’abasivili yababwira bikaba ndiyo Afande. Urugero ni ukubuza urubyiruko rwari rwaramariwe ababyeyi muri jenoside kwihorera ku babishe.
Kagame amaze kugera ku buyobozi hagiye hahinduka byinshi, asibanganya imyumvire yari mu banyarwanda ko hari icyiciro cyabo kitakorora, maze atangiza gahunda ya girinka yakamiye abari barabaye aboro, abatindi nyakujya n’abatarigeze amata i Rwanda.
Mu 2003, abanyarwanda bitoreye itegeko nshinga rikubiyemo uburenganzira bafite n’uko bukoreshwa bijyanye n’amategeko. Uwo muyobozi yakomeje no gutanga umusanzu mu bya gisirikare bituma imitwe yahungabanyaga umutekano w’u Rwanda isa n’itsinsuwe.
Mu guhangana n’ingaruka za jenoside, ab’amikoro make bagiye bubakirwa inzu, bafashwa no mu bundi buryo, ariko agira uruhare mu gikorwa kiratwa n’amahanga cy’uko igihano cy’urupfu cyavuye mu mategeko y’u Rwanda, bityo igihiriri cyashoboraga guhabwa iki gihano kubera uruhare cyagize muri jenoside, gihabwa ibindi bihano, bifasha muri gahunda y’ubumwe n’ubwiyunge.
Habayeho kandi gufungura abireze bakemera uruhare rwabo muri jenoside yakorewe abatutsi. Imibiri y’abazize jenoside yahawe agaciro ikwiye ishyingurwa mu nzibutso. Hashyizweho kandi inkiko gacaca zatanze ubutabera bwunga, ubu zikaba zarasigaye mu mitwe ya benshi, bagana i Rwanda kuzigiraho.
Ikindi cyakozwe ni ukuvanga ingabo zari iza RPA n’iza FAR zari zimaze gutsindwa bigatanga icyizere cy’igihugu kitavangura. Nubwo byatangiye akiri Visi Perezida ariko wabonaga ijambo rye cyane mu mbwirwaruhame ze (discours) ari unuyobozi ufite ijambo rinini ku cyerekezo kigali cy’u Rwanda.
Uruhare rudashidikanywaho rwa Kagame mu iterambere ry’u Rwanda no kubaka igihugu kigarukwaho mu itangazamakuru no mu bindi byiciro, byatumye abanyarwanda bamutora muri 2003 na 2010 maze muri 2017 atorwa n’abaturage bikoreye ibiseke bakabyerekeza mu nteko bayishyiraho igitutu cyo gusaba ko yakongera kwemererwa guhatana mu babayobora, bityo inteko irabyemeza, yongera gutorerwa kubayobora.
Abiga amateka mu mashuri yisumbuye, biga icyitwa realisation(ibyakozwe na runaka), bati Lenine mu Burusiya yatumye ubukungu buzamuka, bashoka ibishanga bahinga umuceri……ibyakozwe na Kagame usanga bivugwa n’umuto n’umukuru. Uretse politiki y’ubumwe n’ubwiyunge yafashije benshi mu kutibona mu moko, ahubwo buri wese agaharanira imibereho myiza n’iterambere rye irya mugenzi we n’iry’igihugu, Abanyarwanda bagejejweho amazi meza n’amashanyarazi ku ngo utari kubikekera. Begerejwe kandi uburezi bw’ibanze, abatsinze neza boherezwa guhaha ubumenyi mu mahanga, ubukene bwaragabanutse, u Rwanda rwubaka umubano n’amahanga, abana barwo bitabazwa aho bikomeye; babuze amahoro n’umutekano. U Rwanda kandi rwabaye umwarimu w’Isi mu kubungabunga amahoro, mu kwiyunga nyuma y’ibihe bikomeye, no guharanira iterambere aho bitashobokaga.
Ibyo Kagame yagejeje ku Banyarwanda yari yabaye nk’ubibaciraho amarenga mu ijambo yabagejejeho tariki 19 Nyakanga ubwo harahiraga guverinoma y’ubumwe bw’abanyarwanda. Kagame wari ufite ipeti rya Jenerali Majoro yagize ati “Ndashaka gushimangira ko umusanzu watanzwe n’ingabo za FPR Inkotanyi uziyongera, nkabasezeranya ko imbaraga za FPR n’iz’Abanyarwanda bakoreye hamwe n’izo ngabo ngo babohore igihugu, nemera ntashidikanya ko nta cyaduhagarika kurwanirira imibereho myiza y’Abanyarwanda n’uburenganzira bwabo.”
Hamwe na Kagame u Rwanda rwageze ku bitaratekerezwaga (Imagineable/imaginable).
Ntakirutimana Deus


text:
Vitamine K ni ingenzi mu gutembera kw’amaraso. Tuyisanga mu biribwa byiganjemo imboga: epinari, sereri, amashu , cocombre n’ibindi. Menya uruhare rwa vitamine K mu mubiri wawe ndetse n’ibyago byo kubura cyangwa kurenza urugero ndetse n’uburyo wavurwa ugasubirana ubuzima buzira umuze.
Vitamine K igabanyijemo amoko abiri: Vitamine K1 iboneka mu mboga rwatsi ikagira umumaro wo kubungabunga amaraso ndetse no gutuma avura. Habaho kandi vitamine K2 ituruka ku biribwa bikomoka ku matungo.
Akamaro ka vitamine K mu mubiri:
Vitamine K ituma amaraso avura:
Vitamine K imaze igihe kinini izwiho kugira uruhare mu gutembera kw’amaraso (coagulation du sang): bityo ikarinda kuva amaraso mu gihe umuntu akomeretse yakagombye kuva amaraso akamushiramo ariko hamwe na vitamine K ahita avura.
Vitamine K ibungabunga ubuzima bw’amaraso:
Abashakashatsi baherutse kuvumbura ko vitamine K ari ngombwa kugirango amagufwa, amagufwa. Vitamine K ivugwaho kuba nziza ko mu mikurire y’amagufwa ku bana ndetse ningimbi, ndetse no kwirinda kumungwa kw’amagufwa ku bantu bakuru.
Dore ibyo kuya wasangamo vitamine K
Ibiribwa bikungahaye kuri vitamine K1 ni imboga zifite amababi (epinari, salade y’icyatsi), imyumbati itandukanye, soya n’amavuta ya olive. Izindi mboga n’amavuta, imbuto, zitanga bike.
Ibiribwa bitanga vitamine K2 ahanini ni umwijima w’inyamaswa n’ibikomoka ku mata (harimo na foromaje), hamwe na natto, ibiryo gakondo by’Abayapani bikozwe muri soya isembuye.
Ibyo ukwiye kumenya kuri vitamine K:
Vitamine K yumva urumuri , ubushyuhe hamwe na oxide yo mu kirere. Kubibungabunga, nibyiza ko ibiryo bikomeza gukonja kandi bikarindwa urumuri ndetse bigakoreshwa vuba. Nibiba ngombwa, ni byiza kubiteka umwanya uringaniye kandi ukirinda kubishyushya inshuro nyinshi.
Source: www.doctissimo.fr


text:
Mbega ukuntu ingororano y’urokora ubugingo bw’abandi izaba ishimishije!-Dr Paul Gitwazwa
Yanditswe na: Ubwanditsi
2021-09-14 02:52:36
"Kandi abanyabwenge bazarabagirana nk’umucyo wo mu isanzure ry’ijuru, n’abahinduriye benshi ku bukiranutsi bazaka nk’inyenyeri iteka ryose." Daniyeli 12:3.
Ugarura ubugingo, ukoresha umwanya we, imbaraga, amafaranga ndetse n’amasengesho bye kugira ngo akure abantu ikuzimu, aba ari umunyabwenge! Mbega ukuntu ingororano ye izaba ishimishije! Azarabagirana nk’umucyo wo mu isanzure ry’ijuru.
Abantu bakeneye kubwirwa Yesu uko byagenda kose, kandi ibyo ntibizakora Malayika uvuye mu i Juru, bizakora wowe. Wambwira ngo sinize tewolojiya nzavuga iki? Uzavuga ibyo Yesu yagukoreye birahagije. Ntibigusaba kumenya Matayo na Habakuki, bigusaba gusa kmenya ibyo Yesu yagukoreye, ibyo birahagije[Muri urwandiko rusomwa na bose].
Hari ikamba ku bakorera Yesu, hari ibihembo by’abazana abantu kuri Yesu: Ese uzi Pawulo azahembwa iki, Petero azahembwa ibingana gute,... biratangaje!
Ndagushishikariza kuvuga ijambo ry’Imana ahantu hose no kugarura ubugingo kuri Yesu kuko tuzaka nk’inyenyeri iteka ryose.
Iyi nyigisho yateguwe n’Intumwa Paul Gitwaza, yose wayireba hano
[email protected]


text:
Uwase Muyango Claudine akaba umugore w'umunyezamu Kimenyi Yves, mu magambo meza y'urukundo yamwifurije isabukuru nziza y'amavuko na we ahita amuha isezerano ry'uko azamukunda ubuzira herezo.
Buri tariki ya 13 Ukwakira, Kimenyi Yves yizihiza isabukuru y'amavuko, kuri iyi nshuro akaba yizihiza isabukuru y'imyaka 29 amaze ku Isi.
Akaba yabyukiye ku magambo meza y'urukundo yuje imitoma yabwiwe na nyina w'imfura ye, akaba urukundo rw'ubuzima bwe, Uwase Muyango Claudine, ni mu butumwa yanyujije kuri Instagram ye.
Ati 'Isabukuru nziza ku mubyeyi wa mbere mwiza w'umugabo ku Isi, papa, umugabo n'inshuti magara, umwuganizi, buri byose kuri njye. Sinzi uko navuga ibi ariko uri umugwaneza, ni umunsi w'agatangaza. Ndishimye ko nabonye buri kimwe muri wowe. Mu bihe bibi n'ibyiza ntabwo amagambo aba ahagije, ufite kureba mu maso yanjye ndizera ko uzahita ubona igisubizo cy'uburyo nkukundamo, ndashima Imana ko yampaye umugabo mwiza w'igikundiro kandi uzi ubwenge ku Isi, urabizi uzahora uri uw'umwihariko mu maso yanjye n'isoko y'ibyishimo ntareka ngo bigende.'
'Ni wowe kintu cyiza cyambayeho mu buzima bwanjye, utuma nseka, ibyishimo n'urukundo rw'ibihe byose, umuhungu mwiza, uri kandi uzahora uri igikomangoma cy'ubuzima bwanjye, ndakwifuriza imigisha iturutse mu ijuru, kuri uyu munsi udasanzwe kuri wowe ndetse n'iyo usigaje mu buzima bwawe. Uzabeho uzarebe abuzukuru bawe, ndifuza ko wabona ibyiza mu buzima bawe, ndagukunda mugabo w'igikundiro, isabukuru nziza.'
Kimenyi Yves akaba yaje kuri ubu butumwa na we ahita amushimira ku kuba yaramukunze ndetse amusezeranya ko azamukunda akaramata ndetse ko amwifuriza ibyiza gusa.
Ati 'Urakoze mugore mwiza w'igikundiro, Isi yose imfashe kugushimira kuko uri umuntu w'agaciro mu buzima bwanjye, mfite byinshi byo kuvuga ariko mbere y'ibindi ndashaka kugusezeranya urukundo ruzira iherezo kandi ruzahora ruryoshye, impano wampaye yatumye nishima, ndi umugabo unyuzwe ndabigushimira, urakoze ku magambo meza yawe, ndakwifuriza ibyiza Imana itanga, ndagukunda cyane. Ndishimye cyane rwose nta kindi.'
Urukundo rwa Kimenyi Yves na Muyango rwamenyekanye mu mpeshyi ya 2019, kuva icyo gihe aba bombi bagiye bagaruka mu mitwe y'inkuru mu itangazamakuru bitewe n'uburyo bagendaga bagaragarizanya urukundo kugeza Kanama uyu mwaka bibaruka imfura yabo.
Source : http://isimbi.rw/imyidagaduro/article/mu-magambo-asize-umunyu-muyango-yifurije-isabukuru-nziza-kimenyi-yves-wahise-amuha-isezerano-rikomeye


text:
Mu mibereho ya gikristo, kwizera Imana biroroshye ntabwo bidusaba ibintu biruhanije cyangwa se imbaraga nyinshi, ahubwo ni twebwe tubikomeza ugasanga twanze kumvira Umwuka Wera ari we muyobozi wacu mu rugendo rujya mu ijuru. Iyo twerekeje imitima yacu ku Mana tugahamya imbaraga zayo bidutera kuyizera byimazeyo.
Naamani abyumvise ararakara, arivumbura ati “Nahoze ngira ngo ari busohoke ahagarare, atakambire izina ry’Uwiteka Imana ye, arembarembye n’intoki hejuru y’ibibembe, ngo ankize. Mbese inzuzi z’i Damasiko, Abana na Afapa ntiziruta ubwiza amazi y’i Bwisirayeli? Sinabasha kuziyuhagiramo ngo mpumanuke?” Nuko arahindukira arigendera arakaye. Abagaragu baramwegera baramubwira bati “Data iyaba uwo muhanuzi agutegetse ikintu gikomeye, ntuba wagikoze nkanswe kukubwira ngo ‘Iyuhagire uhumanuke’.” 2Abami 5:11-14
Nubwo Naaman yari "Umuntu ukomeye kandi w’intwari," yari umunyantege nke imbere y’igitero cy’ibibembe. Amaze gukurikiza amabwiriza y’umuja w’umugore we, yahindukiriye Elisa, ariko yabanje kurakara igihe umuhanuzi yamubwiraga ati: "Genda, wiyuhagire karindwi muri Yorodani; umubiri wawe uzaba muzima, nawe uzaba uhumanutse." (2Abami 5:10).
Naaman yibwiraga ko Elisa agiye gukora ikintu kidasanzwe. Ntiyumvaga impamvu yagombaga kujya koga muri Yorodani. Abagaragu be bashoboye kumwumvisha bati: "Iyaba umuhanuzi yagutegetse gukora ikintu gikomeye, ntuba wagikoze? Ni kangahe ugomba gukora ibyo yakubwiye ati:" Wiyuhagire, uzahumanuka! “Igihe Namani yumviraga amagambo ya Elisa, yahise akira.
Kimwe na Naaman, rimwe na rimwe biragoye kumvira Imana n’Ijambo ryayo no gukorera mu kwizera. Mubyukuri dushobora gutwarwa no gushidikanya ugasanga tudashyikira ko ikintu cyose gishoboka ku Mana kandi ko Ijambo ryayo ari ukuri. Dukwiriye gusobanukirwa ko icyo dukeneye ari ugukora, kumvira no gushyira mu bikorwa Ijambo ry’Imana. Ariko Imana ishaka kutwibutsa ko ihemba abafite kwizera kandi bumvira n’umutima wabo wose.
Uyu munsi, zana ibyifuzo byawe ku Mana biroroshye nk’uko umwana abikora. Ntukaje impaka n’Imana kandi ntukifate izere Imana byimazeyo, yibwire ibyo ukeneye byose kandi wakire imbaraga zayo zikomeye mu buzima bwawe.
Umva ijwi ry’Imana:
Reka dufate umwanya wo kumva icyo Imana ishaka kuvuga. Baza Imana niba hari ikintu cyoroshye ushobora gukora uyu munsi.
Gusenga biroroshye. Vugana n’Imana nk’uko wifuza kuvugana n’inshuti yawe magara. Imana iragukunda kandi ishobora kumva byose.
Dore isengesho ry’intangarugero: "Data, nkweretse ibyo nkeneye. Nashyize ku ruhande ubwibone bwanjye, urwikekwe, n’ibitekerezo byanjye. Nzakumvira kandi ndakwizera. Mw’izina rya Yesu. Amen."
Kora uyu munsi
Noneho utekereze cyane ku byo wakiriye. Ni iki wakora kugira ngo ushyire mu bikorwa ibyo Imana yakubwiye? Andika ibikorwa bifatika ushobora gukora.
Wubahe Uhoraho
Urugendo rwacu rw’umunsi rurarangiye. Reka dusengere hamwe kugira ngo twubahe Imana yacu.
"Data, ufite ifoto y’ubuzima bwanjye. Nahisemo kukumvira mu buryo bworoshye, nk’umwana muto. Ubwami n’ububasha n’icyubahiro ni ibyawe iteka ryose. Amen!
Source: www.topchretien.com
[email protected]


text:
Urugo ni umushinga w’Imana kuko yaritegereje isanga ni byiza ko umuntu yagira undi bafatanya urugendo bakiri hano mu isi. Ni yo mpamvu urubyiruko rukwiriye kubanza gushishoza neza no kuyoboza Imana inzira kugira ngo bazabashe kugira urugo ruhesha Imana icyubahiro.
Kandi Uwiteka Imana iravuga iti “Si byiza ko uyu muntu aba wenyine, reka muremere umufasha Umukwiriye (Itangiriro 2:18)
Ababiri baruta umwe, kuko babona ibihembo byiza by’imirimo yabo, kuko iyo baguye umwe abyutsa mugenzi we, ariko uguye ari wenyine atagira umubyutsa, aba abonye ishyano. Maze kandi ababiri iyo baryamanye barasusurukirwa, ariko uri wenyine yasusurukirwa ate? Umuntu naho yanesha umwe, ababiri bo bamunanira, kandi umugozi w’inyabutatu ntucika vuba. (Umubwiriza 4:9-12)
Gushaka kumenya ubushake bw’Imana ku byemezo dufata biradukwiriye ndetse bihindura ubuzima. Ntihakagire ikintu na kimwe winjiramo utabanje kumenya icyo Imana ishaka ndetse ugakoresha ubwenge wahawe n’Uwiteka.
Dore zimwe mu nama zagufasha wowe witegura gushinga urugo bityo ruzakubera urw’umugisha:
1. Banza ushire ubwoba: Mbere ya byose banza ushire ubwoba wazaniwe n’amakuru mabi wumva ari mu ngo mbi, shira ubwoba wumve ko Imana ari So. Ntukwiriye guhahamuka kuko n’ubwo hari ibyacitse, n’ingo nzima ziracyahari. Kuko Imana ari So ntuzayisaba umugati ngo iguhe ibuye kuko n’ibindi byose uyisaba irabiguha.
2. Reka gusunikwa n’igitutu cy’umuryango, incuti n’imyaka ugezemo: Mu buzima iyo tugendeye ku gitutu dukora ibintu bibi bimeze nko kwihimura. Iyo utangiye kwibaza ngo abandi bose barashatse ni njyewe usigaye, ababyeyi banjye bambwira ko bakeneye abuzukuru.
3. Nezererwa ubusore bwawe urimo wiyubaka: Ntabwo ubusore ari umuvumo nk’uko bamwe babivuga. Nk’uko urushako ari umugisha, n’ubusore n’umugisha na bwo wabwishimira. Mubyukuri niba uri umuseribateri utabunezererewe uri umukristo, n’urugo ntuzarunezerererwa kuko hari icyuho kitazibwa n’umugabo wawe cyangwa umugore wawe kizanwa na Kristo winjiye mu buzima bwacu. Banza wishimire ubusore bwawe wiyubaka mu bushobozi ndetse wubaka n’umuntu wawe w’imbere.
4. Kuyoboza Imana inzira, gushyira mu gaciro no gukunda: Ibi bintu biragendanishwa, iyo bitagendanishijwe habamo ibibazo. Muri iyi minsi hari abana b’Imana benshi usanga bavuga ngo uyu muntu sinigeze mukunda. Kuyoboza umwana inzira, gukunda no gushyira mu gaciro (Ukitegereza ukavuga ngo ese imico y’uyu mukobwa cyangwa uyu musore iranyuze).
Ijwi ry’Imana aho ryavuye aho ari ho hose wirifata buhumyi. Imana si umuswa ngo inanirwe kugendanisha ibikwiriye kugendana niba koko ari yo yavuze izagushyiramo gukunda ndetse ibigendanishe n’ibyo yagushyizemo.
5.Fata umwanya wo kwiga ku muntu wumva wakunze:Niba wakunze umuntu, fata umwanya wo kumwigaho, kumwitegereza. Kunda inyuma ibiguhesheje ishema ariko wibuke no gukunda imbere. Umuntu w’imbere ni we utazagira impinduka nyinshi, kuko umuntu w’inyuma arahinduka cyane ushobora kumukunda afite imyaka 25 akazagira 75, hari igihe umubiri uzahinduka. Umuntu w’imbere agira agaciro kadasaza kuburyo ari uwo kwitabwaho kugira ngo uzagire urugo rwubahisha Imana.
Muri macye kugira ngo uzabashe kugira urugo rw’umugisha, ni byiza gushishoza, kuyoboza Imana inzira no kwiyubakamo ingeso nziza zose wifuza kuri mugenzi wawe ukazagenda nibuze uzujuje.
Source: himbaza tv
[email protected]


text:
YASUWE 36
Umukunzi wa rwandanews24.com yatwandikiye yifuza ko abasomyi bacu bamugira inam. Afite ikibazo cy’umugabo we umuhoza ku nkeke amubwira ko nta mazi agira (amavangingo) nyamara we abizi neza ko ayafite.
Yagize ati:
“Mungire inama nanjye. Mfite ikibazo kinkomereye, Mfite imyaka 25, maranye umwaka umwe n’umugabo wanjye. Ahora yifuza kunyaza iyo turi gukora imibonano mpuzabitsina ariko byaramunaniye.
“Ibi bimutera umutima mubi akambwira ngo sinyara nk’abandi bagore ajya yumva bavuga, Mu by’ukuri nanjye agahinda numva kanyishe iyo ntamunyariye nkurikije uburyo aba abyifuza ngo arebe uko biba bimeze.
“Ariko ikintera kwibaza byinshi ndetse kikanampangayikisha kuri iki kibazo, ni uko njye mbizi ko nyara, kuko hari undi musore twigeze kuryamana mbere y’uko mbana n’umugabo wanjye aranyaza karahava !.
“None ndibaza niba arinjye ufite ikibazo cyangwa niba ari umugabo wanjye utazi kunyaza. Iyo ambwiye ngo sinyara mbura aho mpera mubwira ko nyara kuko nanga ko yamfata nabi anyita indaya. Mumbabarire mumbwire uburyo nitwara muri iki kibazo.”
Ntegereje inama zanyu basomyi ba rwandanews24.com


text:
Urubyiruko rurashishikarizwa kugera ikirenge mu k’Intwari
Yanditswe na MUGISHA BENIGNE
Binyuze mu mashuri no muri gahunda zinyuranye zihuza urubyiruko, ruzashishikarizwa kugera ikirenge mu k’intwari rukora ibikorwa by’ubutwari.
Nkusi Deo, Umunyamabanga nshingwabikorwa w’Urwego rw’igihugu rushinzwe intwari, imidali n’impeta by’ishimwe atangaza ko kuri iyi nshuro ya 24 yo kwizihiza umunsi w’intwari ibikorwa bizibanda ku rubyiruko rushishikarizwa gukora ibikorwa by’ubutwari binyuze mu biganiro ku butwari bizatangwa mu mashuri.
Yagize ati “Mu cyumweru cyahariwe intwari cyo kuva ku ya 24 kugeza 31 Mutarama 2018, mu mashuri hazatangwa ibiganiro ku butwari, bizaba bigamije gusobanurira abanyeshuri iby’ubutwari n’amashimwe yahabwaga abantu babaga bagaragaje ibikorwa by’ubutwari.”
Yakomoje ku bihembo byahabwaga abantu b’intwari muri icyo gihe birimo gucana uruti, umuhango wakorwaga mu gushimira umuntu watabariye igihugu akica abantu 21 ku rugamba.
Ati “Icyo gihe uwacanirwaga uruti yasonerwaga kujya ku rugamba akajyayo ku bushake bwe.”
Uwa kabiri yambikwaga impotore, yabaga yarishe abantu 14 ku rugamba naho uwishe barindwi akambikwa umudende yambikwaga mu ijosi.
Nkusi yakomoje ku bihembo byatanzwe mu Rwanda n’ibiteganywa kuzatangwa mu gihe kiri imbere.
Yavuze ko hari igihembo cy’uruti cyatanzwe ku babohoye igihugu, umurinzi wahawe abahagaritse Jenoside yakorewe Abatutsi mu 1994, impeta y’igihango, impeta y’agaciro, impeta y’umuco, impeta y’umurimo unoze bita ‘indashykirwa’, impeta y’ubwitange (Indengabaganizi).
Nkusi avuga ko hari abantu batashyizwe mu rwego rw’intwari ariko bagizwe abarinzi b’igihango, bakaba baragize uruhare mu guhisha abahigwaga muri Jenoside.
Uyu muyobozi avuga ko ibi byose byateguwe kuganirizwa abanyeshuri n’urubyiruko mu rwego rwo kubashishikariza gukunda igihugu.
Nkusi yagarutse ku byiciro by’intwari bisanzweho, ari byo Imanzi, Imena n’Ingenzi, asobanura ko Imanzi ari cyo kiciro cyonyine gishyirwamo intwari zitakiriho kuko ari ikiciro kirenze ibindi byose.
Ati “Impamvu gishyirwamo intwari zitakiriho ni uko ari ikiciro kirenze bindi byose, uwagishyizwemo atagomba kukivanwaho mu gihe yatatira igihango afitanye n’igihugu ke, ni mu gihe mu bindi byiciro ababishyizwemo bashobora kubivanwamo mu gihe bigaragaye ko batezutse ku ntego n’umuco w’ubutwari.”
Yasoje asaba urubyiruko kwihatira kugera ikirenge mu k’intwari zababanjirije kuko ari rwo Rwanda rwa none n’ejo hazaza.


text:
Kuwa 05 Mata 2020 ni bwo hamenyekanye inkuru y’urupfu rwa Dj Miller umwe mu bari inkingi zifatizo muri muzika nyarwanda. Yahitanywe n’indwara ya Stroke ifata mu mutsi w’ubwonko. INYARWANDA tugiye kubagezaho byinshi kuri iyi ndwara, uko ufata, uko wayirinda ndetse n'icyo inzobere zitandukanye ziyivugaho.
Imitima y’abakunzi b’umuziki w’u Rwanda ndetse n’inshuti n’abavandimwe babo kuri uyu wa 5 Mata 2020 saa sita n'iminota mirongo itatu z'amanywa (12:30pm), inkuru mbi y'urupfu rwa Karurangwa Virgil wamamaye nka Dj Miller yatashye mu mitima yabo.
Dj Miller yakoraga akazi ko kuvanga imiziki ndetse akaba n’umuhanzi dore ko yari amaze iminsi atangiye kujya akora indirimbo. Yaguye mu bitaro byitiriwe Umwami Faisal. urupfu rwe rwatunguranye runababaza benshi dore ko nta gihe kinini yari amaze arwaye, kandi yari akiri muto.
Ubutumwa bwiganje ku mbuga nkoranyambaga z'abantu b'ibyamamare mu Rwanda n'abandi banyuranye ni ubwifuriza iruhuko ridashira nyakwigendera Dj Miller ndetse banifuriza umuryango we asize gukomera. Dj Miller asize umugore n’umwana umwe ufite amezi atanu. Yazize indwara y’uguturika kw’imitsi y’ubwoko izwi nka Stroke.
Ese Stroke ni indwara iteye ite?
Inzobere mu by’ubuzima zivuga ko ‘Stroke’ ari indwara y’ubwonko ifata udutsi dutwara amaraso aho ducika kubera umubyima muto watwo utabasha gutwara amaraso menshi aba ashaka kunyuramo.
Urugero rufatika, tekereze ufashe nk'igitembo
cyijyana amazi gikozwe n'ikintu kidakomeye noneho ukanyuzamo amazi menshi icyarimwe. Iki gitembo cyizahita giturika. Uku ni nako bijyenda
kugira ngo umuntu arware iyi ndwara.
Kubera amaraso aba ari menshi kandi imitsi ari mito, imitsi ijyana amaraso mu bwonko ihita iturika noneho bigatuma amaraso ahita yivanga n’ubwonko.
Ikindi gishobora kubaho ni uko amaraso ashobora kuvura bigateza ikibazo ahantu yahagamye. Impamvu ni uko andi maraso atabona aho anyura bityo nayo akaba yasandara mu mutwe cyangwa tumwe mu tunyangingo dukora ya maraso tugahita duhagarara
gukora.
Stroke ni indwara iri mu bwoko bubiri
(Ischemic stroke&Hemorrhagic stroke). Ese butandukana gute?
-Umuntu
arwara stroke iyo amaraso ajya mu bwonko afite umuvuduko mwinshi cyangwa ari
menshi cyane, ku buryo imitsi iyajyana iba ari mito kandi itakwiyagura (Ischemic
stroke). Imitsi igahita iturika bityo amaraso agasendera mu bice byose
by'ubwonko.
-Ku rundi
ruhande, stroke ishobora guterwa no kuvura kw'amaraso (Hemorrhagic stroke). Ni ukuvuga niba aya maraso atabasha kugenda, ahita abuza andi maraso gutembera bityo ikibazo kigahita gitangira kuba mu bwonko. Gusa
hari n'ubundi bwoko ariko ubu bubiri ni bwo bukunze gufata abantu. Ubundi bwoko bw'iyi ndwara abantu bakunze kubuterwa n’impanuka runaka bakoze.
Ese ni abahe bantu iyi ndwara ikunda
kwibasira?
-
Abantu
barwayi indwara z’umutima
-
Diabete
-
Umuvuduko
w’amaraso
-
Umuntu
wabaswe n’itabi cyangwa umuntu unywa ikiyobyabwenge cya cocaine
-
Umuntu
ufite umubyibuho ukabije
- Kurya indyo utuzuye (kurya ibintu bidafite intunga mubiri cyangwa kurya nyinshi cyane)
-
Umuntu
udakora siporo
-
Impanuka
y’imodoka
Ibimenyetso by’ibanze bigaragaza ko
urwaye Stroke
Ø Kuribwa umutwe bidashira, kuba
waruka bitungurunye
Ø Guta ubwenge ukaba wakora ibintu
utatekereje
Ø Kumva hari ibice by’umubiri
bidakora neza nka; amaboko, amaguru,..
Ø Kuvuga bigutunguye utabiteguye cyangwa kumva bigoranye
Iyi ndwara akenshi umuntu uyirwaye ntabwo bikunze guhita bigaragara gusa nanone iyo bigaragaye uyirwaye agahita ajya kwa muganga irakira ariko ku bajya kwa muganga byararenze benshi bakunze guhita ibitaba Imana.
Umuntu wayirwaye
hari igihe avurwa agakira ariko agasigarana ibisigisigi byayo nko kwibuka
bigoranye, kurwara ubumuga bwo kutumva cyanwa kutavuga kuko
birumvikana niba hari imitsi yacitse ijyana ku gice runaka ntabwo iki gice cyakora neza.
Nk'uko
twabibonye iyi ndwara ifata bitandukanye, gusa akenshi iyo utinze kuyivuza ni ko
igice cy’ubwonko kigenda cyangirika bityo bigatuma hafi ibice byose by’ubwonko
byangirika cyane ari nako amahirwe yo guhitanwa nayo yiyongera cyangwa wayikira
ugasanga hari ibice bitagikora.
Ni iki cy'ibanze umuntu yakora
kugira ngo yirinde iyi ndwara
Akenshi iyi ndwara ifata umuntu bitewe n’ibintu byinshi ishingiyeho nk'uko twabisobanuye hujuru ko ikunda kwibasira; abarwayi ba za kanseri ndetse na diabete n’abandi bafite ibibazo by’imirire.
Kuyirinda urasabwa kujya ukora siporo, kwirinda
kunywa itabi, kwirinda ibintu birimo isukari ikabije ndetse no kunywa amazi
menshi ashoboka nibura litiro 2 ku munsi, kwirinda umubyibuho ukabije no kwirinda
ibiyobyabwenge. Ikindi ugomba gushyira imbere ni ukwihata ibiryo bibonekamo Vitamin C ikunze kuboneka mu mbuto ndetse n’imboga.
Src: mayoclinic.org,
medicalnewstoday.com, healthline.com, WHO


text:
Uyu musore yemeye gutangira igikorwa gikomeye cyo kongera uburebure bwe nyuma yo kubona ko abakobwa batamukunda bamuziza ubugufi bwe.Sam Becker yagaragaraga ko ari we muremure mu mashuri abanza, ariko amaze kurangiza amashuri yisumbuye, yisanze abo bigana bamusumba kure.
Yagize ati: “Maze kujya kuri kaminuza, nagiye nisanga ndi mugufi kurusha abandi bahungu n’abakobwa”.”Ibi bigira ingaruka ku buzima bwawe. Mvugishije ukuri, abakobwa ntibemera gukundana n’abahungu basumbya uburebure. Ariko ikintu gikomeye cyane kwari ugukomeza kwibaza rimwe na rimwe ko ntazigera mbona umugore”.
Sam w’imyaka 31 utuye mu mujyi wa New York, yibazaga uko yari kuzaba muremure, nubwo ku mutima yari azi ko yamaze kurenza imyaka yo gukura.
Ati: “Nakunze gutekereza ko kugira ngo ugire aho wigeza mu buzima ugomba kuba uri muremure. Nicyo cyatumye rero nigira inama”.Ubwo se nzashobora gutambuka?”
Sam yamaze igihe kinini yibaza uko yabigenza kugira ngo abe muremure, akajya yambara inkweto ndende agakora n’imyitozo ngororamubiri, ariko ibyo ntibyamunyuze.
Amaze kumenya ko bashobora kumwongerera amaguru akaba muremure, yahise yumva ko ari wo muti nyawo wamufasha kugera ku cyifuzo cye.Amaze kuvugana na nyina, akanumva ingaruka zishoboka kumugeraho, yahise afata umwanzuro ndakuka ko umuti w’ikibazo cye ari ukubagwa.
Muri 2015 yabazwe amaguru, maze bamwongerera uburebure, ava kuri sentimetero 162 (162cm) agera kuri sentimetero 170 (170cm).
Ati: “Igihe mbonana na muganga bwa mbere, yansobanuriye neza ko iki gikorwa kitoroshye. Icyari kimpagaritse umutima kwari ukumenya ubushobozi nzaba mfite bwo gukora icyo nshaka nimara kongererwa uburebure. Ubwo nzashobora gutambuka? Ubwo nzashobora kwiruka?
“Maze kubagwa, nategetswe kujya njya kwinanuza, nka gatatu cyangwa kane mu cyumweru, amasaha make buri musi. Ibi nabikoze mu gihe cy’amezi nk’atandatu.
Byari ibintu biteye isoni. Bwari nk’ubusazi…amaguru yawe yombi bakayamena, hanyuma ugasubira kwiga gutambuka bushya”.
Umwuga wo kubaga amaguru mu kongerera abantu uburebure usanzwe ukorwa mu bihugu bitari bike,ndetse abantu bamwe bongererwa uburebure kugeza kuri sentimetero 13 (13cm).
Nubwo bigoye kumenya umubare w’abantu babikorerwa buri mwaka, ibigo by’ubuvuzi bivuga ko ari umwuga ugenda ukundwa cyane. BBC yavuganye n’ ibigo by’ubuvuzi bitari bike ku isi ku bijyanye n’inshuro basanzwe babikorera abantu, ariko imibare bigenda isumbana.


text:
par Bangambiki
Karekezi ni umusore mwiza, wambara akaberwa, abakobwa bakamubenguka. Ariko harimo akabazo. Nta buze uburyo yasaba akarongora ariko barasaba bakarangwa bakarongora ariko we reka da. Abakobwa benshi bamaze kurongorwa mu gace atuyemo abantu benshi bakekaga ko azashakamo umwe.
Amaze kubona bimuyobeye, yiyegereje umukobwa barakundana bakajya batemberana, tubona birashyushye. Hashize iminsi babaranga mu rusengero ko bazarushinga, hashize iminsi umuhungu abishingukamo batangira kubashunanira inzara. Bamwe bati ni uko umukobwa atari mwiza kandi akuze, nta n'amenyo y'imbere agira-yakoreshaga aya plastique. Umukobwa ntiyari yarize ariko yakubitaga amadarubindi ukagira ngo ingenieur! Nuko uwo muhungu aba amubenze k'umunota wa nyuma atyo abandi bati "Nuko n'ubundi wari ugipfuye, umusore nkawe akazana ruriya rujyo!" Ubwo umuhungu yumvise akomeje kugira ka morale atangira kujya afungira ipantaro imatimba(sinzi impamvu babyise gufungira ipantaro i Matimba cyokora i Matimba ni hafi y'i Nyabwishongwezi na Kagitumba mu majyaruguru ya Province y'i Burasirazuba. Gufungira ipantaro i Matimba bivuga kuyifungira hejuru mu nda nk'abazayirwa cyangwa nk'abapadiri bera!)
Hashize iminsi umuhungu aribwira ati "Nyamara ndimo ndaseba" ab atangiye urkundo n'undi mukobwa. Uwo mukobwa na we ntiyari mwiza. Yari umukobwa ukuze ufite nk'imyaka mirongo itatu. Ufite imisatsi y'injwiri kandi akirabura nk'ubwire bwije nabi, usibye ko yamwenyuraga amenyo akayamaraho uruhu agira ngo agushe neza umuhungu-ni ko twabibonaga.
Abantu batangiye kuvuga bati"Ariko se mana Claude ni umusazi cyangwa byagenze bite, ni nde musore wiyubashye koko watinyuka gutemberana n'iriya fuku?" Hashize iminsi barabaranga. Barabazana babahagarika imbere yacu habura ukoma amashyi bagaruka kwicara. Dutegereza iby'ubukwe no kuzarya inyama n'amayoga amaso ahera mu kirere, twaje kumenya ko bwapfuye.
Abazi Karekezi bahamya ko ari ikiremba, abantu basigaye bavuga ko impamvu Karekezi atarongora ari uko "kadahaguruka" naho ngo iby'abakobwa babi ahitamo no niuko "nta mukobwa ukwiye kurongorwa wamwihanganira" ni yo mpamvu abeshya "abagumiwe batagira kirora" akabakoza isoni.
INKURU BISA
Uburyo bwo Kureshya Umusore Cyangwa Umukobwa
Urukundo
Urugo Ruhire


text:
2 Samweli 9:7-10
Yanditswe na: Ubwanditsi
2016-04-17 15:47:00
Dawidi aramubwira "Humura kuko ntazabura kukugirira neza ku bwa so Yonatani, kandi nzagusubiza imisozi yose y’ inyarurembo ya sogokuru Sawuli, kandi uzajya urira ku meza yanjye iminsi yose". Ibyari ibya Sawuli byose n’ iby’abo mu nzu ye bose, mbigabiye mwene shobuja. Kandi wowe n’abahungu bawe n’abagaragu bawe muzajye mumuhingira imirima ye, usarure imyaka kugira ngo mwene shobuja abone ibimutunga. Ariko Mefibosheti mwene shobuja azajya arira ku meza yanjye iteka.


text:
Usomye Bibiliya yose usanga nta nahamwe havuga ko gusenga ari impano, gusenga ni itegeko. Dukwiye kubaho ubuzima busenga bigahinduka ubuzima bwa buri munsi.
Guhuza ijambo ry’Imana n’ubuzima
Bisa nk’aho Bibiliya tuyizi mu mutwe no mumpapuro gusa, ariko dukwiye gushyira ijambo ry’Imana mu bikorwa rigahinduka ubuzima. Niba rivuga gusenga ugasenga, kubabarira ukababarira, niba rivuga kwihangana ukihangana, niba rivuga guca bugufi ukareba niba uca bugufi. Ukareba niba aribwo buzima ubaho bwa buri munsi.
Ijambo ry’Imana niriba mu buzima bwawe bizakuza kwizera kwawe kuko kwizera kuzanwa no kumva, kandi kumva ijambo rya Kristo. Ntabwo ari ibica kuri social media, ntabwo ari ukureba filime, ntabwo ari ukuba mu rwenya n’amashyengo, ni uguhuza ijambo ry’Imana n’ubuzima. Kumva ijambo rya Kristo bikuza kwizera.
Kuzura Umwuka Wera
Ubundi Umwuka Wera, ni Imana mu butatu. Reka mbabwire ibyiza byo kuzura Umwuka Wera: Imana ishobora kwicara mu nama y’ubutatu ikanzura ikintu igiye kugukorera, hanyuma kuko Umwuka Wera atuye muri wowe agahita aza akakwibira ibanga, akakubwira ngo ‘Wizeye iki kintu cyaba!’. Ukumva birakuzuye, ugasenga ukumva urabyizeye ukabona Imana iragikoze.
Ibyo rero bitandukanye no kwizera ikindi kintu icyo aricyo cyose utambwiwe n’Umwuka Wera. Iyo Umwuka Wera akwibiye ibanga, akakubwira icyo Imana igiye kugukorera ukakizera, Imana ihita igikora. Bene ibyo ni ukwizera ibivuye ku mutima w’Imana.
Ibigeragezo
Iki cyo ntabwo kiryoshye ariko ndashaka kukivuga. Bibiliya ivuga ko Imana niducisha mu ikome, mu muriro w’ibitugerageza itaba itwanga ahubwo iba igira ngo ikuze ukwizera kwacu. Rimwe na rimwe tubyitiranya ko tugiye gupfa, cyangwa Imana igiye kutubabaza ariko sibyo ahubwo iba igirango ikuze ukwizera kwacu.
Yohana yaravuze ngo’ Njyewe mbatiza mu mazi ariko uzaza nyuma yanjye azabatiza mu Mwuka no mu muriro’. Imana iducisha mu muriro igira ngo ityaze kwizera kwacu kumere nka zahabu. Kwizera kuravuka, kukarerwa, kugakora. Niyo mpamvu Imana iducisha mu bintu bigoye kugira ngo dukura amaso mu bindi bintu, twige kubaho ubuzima bwo kwizera.
Kubana n’abantu bafite kwizera
Iyo urebye ubuzima bwa Elissa ni uko yabanye na Eliya, iyo urebye ubuzima bwa Yosuwa ni uko yabanye na Mose. Iyo urebye ubuzima bwo kwizera kutaryarya kwari muri Timoteyo, ni uko yabanye na Pawulo yizera. Harya wowe ubana na nde?, ni nde muri ishuti?, ibiganiro byinshi ubigirana na nde?. Ni nde ugufasha muri iyi nzira yo kwizera?, ni nde mu byeyi wawe wo mu mwuka, ni nde muntu iyo ugize intege nke waturira?, ni nde muntu ugufasha mu nzira y’agakiza?.
Uwo ubana na we ashobora kugufasha gukuru mu kwizera kuko ibyo tuzi byose twabyigiye ku bandi. Niba udafite umuntu muzima mubana ugufasha mu gusenga, umuntu wakwaturira w’umunyebanga ntubisange mu muhanda. Umuntu wasangiza amarangamutima yawe ukumva nta kibazo ugize, umuntu wakubonera umwanya.
Niba udafite umuntu mubana mu nzira y’agakiza wagufasha muguhinduka ku ngeso, ntabwo uzakura mu kwizera. Uzahinduka umunyedini mwiza gusa ariko ntuzigera ukura mu kwizera, kwizera kwawe kuzagwingira ntabwo kuzakura. Ushobora kuvuka yego kuko wababariwe ibyaha ariko za ntambwe 10 ntushobora kuzitera, niyo mpamvu ukwiye kurobanura abantu ubana na bo.


text:
ESE UMUGORE YAKORA IKI KUGIRA NGO ASOHORE CYANGWA SE ARANGIZE ?
Inkuru tugezwaho n'umwanditsi kuri blog Igituba akaba n'impuguke ku by'Igitsina GATERNELSON
MUSHOBORA GUTEKEREZA KO UMUGORE ADASHOBORA KURANGIZA CYANGWA SE GUSOHORA KUKO HARI ABAGORE BATARI BAKE BUMVA BASHAKA KURANGIZA NDETSE NO G USOHORA BIMWE BIKOMEYE NK’IBYA ABAGABO, NYAMARA ICYO KIBAZO UBU KIMAZE KUBONERWA UMUTI NYUMA Y’UBUSHAKATSI BUMAZE IMYAKA IRENGA IKINYEJANA CYOSE IKORWA KU ISI KU BAGORE BATANDUKANYE.
KUGIRA NGO MBASHE KUMVISHA UMUGORE NDETSE N’UMUGABO URIMO GUSOMAIYI NYANDIKO KO BISHOBOKA NAKWANDIKIYE UKO WABIGERAGEZA NONEHO UKAMENYA NEZA KO WASOHORA RWOSE NK’IBI BY’ABAGABO CYANGWA SE KO WAKORA IMIBONANO MPUZABITSINA UGASOHORA UKANARANGIZA.
IYO UKOZA IYO MYITOZO UMENYA NEZA ITANDUKANIRO MU KURANGIZA K’UMUGORE NDETSE NO GUSOHORA KWE!!!!!!!
HAKENEWE IKI: USHOBORA GUKORESHA INTOKI ZAWE CYANGWA SE IGIKINISHO KIMEZE NK’IMBORO!!!!!!!, ISUME NDETSE N’ISASHE HANWE N’AMASHUKA MEZA ATUNGANYE HAMWE N’AKARAGO CYANGWA SE UMUKEKA.
UKO BIKORWA:
- GUKARABA MU GITSINA CYANGWA SE GUKARABA UMUBIRI WOSE.N’AMAZI ASHUSHYE
- KWICARA WAZAMUYE AMAGURU YAWE ATANDUKANYIJE UGAKORA IBISHOBOKA BYOSE KUGIRA NGO USHYUKWE( USHOBORA GUKORAKORA RUGONGO YAWE CYANGWA SE UGASHAKA UMUGABO AKAGUKORAKORA,,,) NONEHO UTANGIRE KUBIKORA BIMEZE NEZA
- IYO UMAZE KUMVA WAFASHE UMURIRO NEZA, WINJIZA INTOKI EBYIRI ZAWE MU GITSINA CYAWE UGANISHA HEJURU INYUMA Y’AHANTU WUMVA IGUFA RY’IMBERE Y’AMATAKO NI RIMWE TITEYEHO INSHYA( PUBIS), NONEHO URISHYIRAMO KO MI GITSINA CYAWE HARI ISAHA Y’URUZIGA , UBWO NGUBWO URASHAKISHA HAGATI YA SAA TANU NA SAA SABA UGANA IMBERE MU GITSINA UZAKORA AHANTU HAMEZE NK’ISHAZA KUHAKORAKORA UBA WUMVA BIRYOSHYE CYANE NIHO BITA MU NDI9MI Z’AMAHANGA G-SPOT CYANGWA SE G-TOUCHE, AHO HANTU RERO NIHO HARI IBANGA RYO KUGIRA NGO URANGIZE KANDI UNASOHORE IBIKARI BYINSHI BIMEZE NKA TSUNAMI, UZAHAKORAKORA UHATSINDAGIRA KANDI UHAZENGURUTSA INTOKI ZAWE KUGEZA KU NSHURO ESHANU CYANGWA SE ESHESHATU NONEHO USOHOKE HO GATO NK’AMASEGONDA ATATU WONGERE WINJIZE INTOKI UHAKORAKORE NA NONE NK’INSHURO ESHANU CYANGWA SE ESHESHATU GUTYO WONGERE USOHOKE AMASEGONDA ATATU KUGEZA UBWO UZUMVA USOHOYE IBIKARI BYINSHI BISHYUSHYE UKUMVA UBUZE UBWENGE, NI WUMVA RERO USHYATSE KUNYARA UZAMENYA NEZA RWOSE JKO UGIYE GUSOHORA IKINDI KANDI NUSHAKA UBURYOHE BUKOMEYE CYANE WAJYA UNAKORAKORA MU GIHE KIMWE NA RUGONGO YAWE N’UKUNDI KUBOKO KWASIGAYE WUMVA UMUNEZERO MWINSHI UGUKWIRIYE UMUBIRI WOSE.
- N.B : SI NGOMBWA KO WIKORAKORA UFITE UMUGABO CYANGWA SE UMUKUNZI WAWE, NIWE UGOMBA KUBIGUKORERA BIMARA HAFI NK’ISAHA IMWE.
Ubundi akadomo ka G bakitiriye umuntu w’umushakatsi witwa GRAFENBERG , none rero dore aho gaherereye ku mashusho


text:
Mu ndirimbo zihimbaza Imana ,gusenga ndetse n’ibikorwa by’urukundo abagize Helears of Broken Hearts ministries(HBH Ministries) batangaje ko ariyo nzira bakoresha basana imitima y’abantu yakomerekejwe n’ibibazo bitandukanye.
Ibi abagize iri tsinda babitangaje kuri uyu wa mbere taliki ya 6 Gicurasi 2019,akaba ari no mu gihe abantu bafite imitima ikomeretse kuri iyi si bagenda biyongera biturutse ku ngorane zitandukanye bahura nazo,rimwe na rimwe zikabababaza imitima.
Mu kiganiro umwe mu bayobozi akaba no mu bashinze ino minisiteri Muzirankoni Grace yagiranye n’ikinyamakuru cy’Isezerano.com,yasobanuye uburyo bakoresha kugirango bagere ku gusana imitima yakomeretse.
Yagize ati:”Dukora umurimo w’isanamitima dukoreshejeje indirimbo zihimbaza Imana no gusenga ndetse n’ibikorwa by’urukundo byo gufasha abantu.Isanamitima rero niyo ntego yacu ariko dufite byinshi dutumbiriye nko kugenda dusubizamo abantu ibyiringiro bakagarura icyizere cyo kubaho.Ibikorwa byose dukora bigenda bigaruka ku kurema icyizere mu bantu ndetse no kubegereza Kristo twagura ubwami bw’Imana” .
Muzirankoni yakomeje kuvuga ku bikorwa bya Healers of Broken Ministries anagaragaza n’abo ibyo bikorwa byibandaho ,aho avuga ko by’umwihariko abafite ibikomere bituruka kuri Genocide yakorewe abatutsi aribo bibandaho ariko bataretse n’abandi bigaragara ko bababaye.
Ati:”abantu bagize ibikomere bituruka kuri Genocide yabaye muri iki gihugu cyacu nibo twibandaho cyane ariko na none hari abandi bababajwe n’ibintu bitandukanye nk’imfubyi ,abapfakazi ,abakene ndetse n’abantu bahura n’ibibababaza umunsi ku munsi”.
“Dukora ibikorwa byo kubafasha, dusura abarwayi mu bitaro,hari nabo tujya dusanga mu ngo cyane cyane nk’abacitse ku icumu rya Genocide,tukabaganiza,tugasangira,tugasabana nabo bakabona ko hari abantu babitayeho”.
Ubu abagize Healers of Broken Hearts ministries bafite indirimbo zigera kuri mirongo itanu ariko bakaba bamaze gusohora indirimbo imwe yitwa “Humura” ushobora gusanga kuri youtube.Bakaba baratangiye uno murimo mu mwaka wa 2010 ari abanyeshuri batandatu bigaga mu kigo cy’amashuri yisumbuye cya FAWE,maze bakagenda bagura uwo murimo no mu bindi bigo,ariko uyu munsi bakaba bararangije kwiga.
Nubwo batangiye ari batandatu ubu uyu munsi bageze ku 100.Healers of Broken Hearts Ministries (HBH Ministries) ntago ari minisiteri ishingiye ku idini runaka kuko abayigize baturuka mu matorero atandukanye.Ibi bikorwa byo gusana imitima bakora bikaba bimaze kugirira umumaro abantu batari bake muri iyi myaka 9 bamaze bakora.
Healers of Broken Hearts Ministries


text:
Nyuma y’imyaka irenga cumi n’itanu ribaye, itsembabwoko ryibasiye Abanyarwanda b’Abatutsi riracyizimba mu ndanguruzi z’amashusho n’ubumenyi zerekeye ako gahugu gato ko muri Afurika yo hagati kabarurwamo abaturage bakabakaba miliyoni icumi. Na none, ubuhahamuke bwatewe n’amahano yo muri 1994 bukomeje kuranga ubuzima n’imyitwarire y’abaturage b’U Rwanda, kimwe n’amahanga yanze kugira icyo akora ngo ahagarike ubwicanyi kirimbuzi.
Muri kino gihe ikigaragara nyamara ni icyuho cy’urujijo kirangwa ku ruhande rumwe n’ukuntu ibikorwa byo gusana igihugu mu maguru mashya n’ishoramari ritubutse byahinduye ku buryo budasubirwaho imisusire – cyane cyane y’imigi –, nyamara ku rundi ruhande imiyoborere ya politiki ikarangwa n’igitugu gikabije. Ingaruka y’icyo cyuho ni uko “amarangamutima” akomeza kugira Abanyarwanda ingwate aho guhoshwa n’amahindura akomeye mu rwego rw’ubukungu na politiki yimakajwe n’ingoma nshya yiganjemo Abatutsi. Icyo cyuho kiratangaje kubera ko abo bayobozi bashya intero yabo ari ugutsimbataza bidasubirwaho politiki bivugwa ko ari iy’“ukuri, ubutabera n’ubwiyunge” bakoresheje urusobe rutangaje rw’amabwiriza atagira ingano yo gushimangira “ubumwe bw’igihugu” mu nzira zikomatanya amareshyamugeni n’iterabwoba.
Icyuka giterwa n’amarangamutima gikomeje kwiganza gishobora gusobanurwa n’impamvu zitandukanye zizasuzumwa uko imitwe y’igitabo izagenda ikurikirana. Muri izo mpamvu zose ariko, iyo twatsindagira hano n’iy’uko kuva muri 1994 hakomeje kuba impaka zikarishye mu gusobanura ibyabaye. No kuri iyi ngingo kandi, n’ubwo habayeho anketi nyinshi na za komisiyo mpuzamahanga ndetse n’izo mu rwego rw’igihugu zigamije gutahura neza impamvu zateye itsembabwoko n’abarigizemo uruhare, byinshi mu byerekeye intambara yadutse mu Kwakira 1990 ntibirajya ahagaragara, nta n’ubwo yewe birasuzumwa ngo dushobore gusobanukirwa neza n’uruhererekane rw’ibikorwa byakuruye amarorerwa.
Bityo, kubera ko abafata ibyemezo mu rwego mpuzamahanga bagize akagambane kadasobanutse ko kwanga ko umurimo wo gucukumbura ukuri ugera ku mwanzuro nyakuri mu gihe ubutegetsi bushya bwo buhihibikanira kurandura ikintu cyose ndetse no guca intege abatangabuhamya bashobora kugira icyo banyuranyaho n’ibitekerano byo “kubohora igihugu” ubutegetsi bukwirakwiza, intambara ikomereza mu rwego rwa poropagande. Ubutegetsi buri i Kigali bukura ishingiro ryabwo ku nsinzi y’intambara bwarwanye n’abo bwita “abajenosideri” [abakoze itsembabwoko]. Buhoza kandi ku nkeke abantu bose barebereye itsembabwoko ntibariburizemo. Hagati aho, abagitsimbaraye ku gihande cy’abagize uruhare mu itsembabwoko nabo ni ko bamagana imyitwarire ya mpatsibihugu y’igihande cyatsinze intambara, haba imbere mu gihugu cg se mu rwego rw’akarere. Mu gusibanganya cg se kubonera inyoroshyo cg insobanuro amabi bakoze, bibanda mu gukoresha ukuri gucagase iyo bashyira hanze ibintu byazinzikiranywe cg se byahakanywe.
Kugira ngo umuntu yumve neza imvo n’imvano y’umwihariko udasanzwe w’ibibera mu Rwanda, ni ngombwa kwibutsa ko ishyamirana ririho rifitanye isano n’inzira za politiki igihugu cyanyuzemo kimwe n’amakosa yagiye akorwa mu kuzisesengura. Umurimo usumba iyindi rero muri iki gihe ni ukugaragaza ingingo z’“ukuri” zidashidikanywaho cg izikigibwaho impaka uko imyaka itashye n’uko ubushakashatsi bugenda butera intambwe. Izo ngingo zimaze kuba nyinshi bihagije kandi zirasobanutse ku buryo zishobora kurema imbata yo gukora isesengura rigiye umujyo umwe. Mbere yo kwadukira uwo murimo, reka tubanze twibutse amwe mu mateka y’imyaka ya nyuma ya Repubulika ya Kabiri, dore ko ari bwo ibintu byabirindutse.
Ku itariki ya mbere Nyakanga 1987, imihango yo kwizihiza isabukuru y’imyaka 25 y’ubwigenge bw’U Rwanda yitabiriwe n’abashyitsi basaga ijana bahagarariye ibihugu n’imiryango mpuzamahanga, bose mu nzego zinyuranye barimo bahurizaga ku gushimagiza ibikorwa ako gahugu kangana urwara kagezeho mu guteza imbere ubukungu n’imibereho myiza y’abaturage. Mu buryo bwaguye kandi butagononwa, bishimiraga uko ingoma ya Habyarimana ishyira mu ngiro inshoza nshyashya y’“imiyoborere” yari ishyizwe imbere n’imiryango y’ubutwerane mpuzamahanga yashakishaga abanyeshuri b’indatwa bo kubera isi yose urugero mu by’amajyambere.
Ku buryo bw’igereranya, uretse imigenzo ya nyirarureshwa yo kwiyerekana no kubeshyana isanzwe iranga ububanyi mpuzamahanga, ibirori byabereye i Bujumbura kuri uwo munsi byo kwibuka isabukuru y’imyaka cumi ya Repubulika ya Kabiri mu Burundi ntiyari ishamaje na busa. Ubutegetsi bwa koloneli Jean Baptiste Bagaza bwari mu marembera (bwaje guhirikwa n’abasirikari ku itariki ya 3 Nzeri uwo mwaka) kandi ikinyuranyo cyari kinini : Mu gihe i Burundi inzego zishinzwe umutekano zari zimaze kuba ruvumwa kubera kurunda abantu mu magereza, mu Rwanda Juvénal Habyarimana yari amaze gusinya iteka rya perezida ritanga imbabazi, arekura imfungwa zigera ku bihumbi bine. Ku buryo budashidikanywaho, niba Habyarimana atari we wari ku ibere ry’amahanga, byibura ni we amahanga yabonaga ari “Misekigoroye” mu banyagitugu batatu bari batezweho kubumbatira umutekano mu karere (Bagaza, Habyarimana na Mobutu muri Zayire).
Ishingwa rya Repubulika ya Mbere mu Rwanda iyobowe na perezida Grégoire Kayibanda ryadutse mu ruhando rw’intambara zo guharanira ubwigenge, nyuma y’ihirima ry’ingoma ntutsi ya cyami yari yaratsimbatajwe n’igikoloni cy’Ababiligi. Muri Nyakanga 1973, koloneli Juvénal Habyarimana yakoze kudeta avanaho iyo Repubulika ya Mbere.
Mu gushyira imbere imigambi y’amajyambere, ingoma ya Habyarimana yongerewe ingufu n’inkunga igaragara y’ibihugu byose by’i Burayi, uhereye ku Bubiligi n’Ubufaransa, ukongeraho Ubusuwisi na Kanada ndetse n’inzego z’ubutwererane bw’ “iterambere” zo mu bihugu by’amajyaruguru y’Uburayi.
Nanone kandi hariho inkunga itubutse y’ibigega mpuzamahanga (kuva ku Muryango w’ubumwe bw’Uburayi kugeza kuri Banki y’isi yose), n’imiryango itegamiye kuri leta ivuye imihanda yose – yari yashyize U Rwanda ku mwanya wa kabiri wo kuba “paradizo ya Afurika” nyuma ya Burukinafaso – tutibagiwe cyane cyane na Kiliziya gatorika yari yarafatanije n’inzego za leta kuyobora igihugu kuva cyabona ubwigenge.
Nyamara ariko, ku buryo bushinze imizi, kwikundwakaza ku baturage ku buryo bw’igitsure kibakangurira kugira uruhare mu bikorwa, guhatira inshingano abafite uruhare mu bikorwa by’amajyambere, no kwiyegereza mu cyayenge rubanda rwo mu cyaro, ibyo byose byareshyaga abaterankunga bashyiraga imbere kutivanga mu bya politiki no kwizimba ku mikorere yihariye mu bihugu bikiri mu nzira y’amajyambere. Iyo mikorere ni yo yari ipfundo ry’ibitekerezo by’amashyaka aharanira demokarasi ya gikirisitu. Nguko uko U Rwanda rwabaye ikirangirire rwegukana izina ryo kwitwa “igihugu cy’abaterankunga ibihumbi”.
Nyamara rero, ibyo birori byo kwizihiza itariki ya 1 Nyakanga muri 1987 ni byo byashoje imyaka y’umudamararo ya Repubulika ya Kabiri mu Rwanda yagengwaga n’ishyaka-leta rya MRND (Muvoma revolisiyoneri iharanira amajyambere y’igihugu) na perezida fondateri waryo, Juvénal Habyarimana. Imyaka yakurikiyeho yabaye iy’ingorane zirimo kwizirika umukanda cyane mu by’ubukungu, kuvuka kw’ingaga z’abaturage [societe civile], gutera hejuru kw’ “impirimbanyi za demokarasi”, akaminuramuhini kaba igitero cyo ku ya 1 Ukwakira 1990 cya FPR, umuryango ukomatanya politiki n’igisirikari washinzwe n’Abatutsi bari barahungiye i Buganda mu gihe cy’imyivumbagatanyo yabimburiye ubwigenge. Hakurikiyeho intambara ndende yaje koreka igihugu mu mahano yakurikiye iyicwa rya perezida Habyarimana ku itariki ya 6 Mata 1994 ryakurikiwe n’amezi atatu y’imirwano ikaze ikiguzi cyayo kiba itsembabwoko.
Ikirari rukomatanyo n’ibirindurasesengura
Nyuma yo gutangaza ibyagezweho n’ubushakashatsi bwinshi nakoze ku makimbirane ya politiki yo mu karere k’Ibiyaga Bigari by’Afurika, ku ntambara no ku itsembabwoko byo mu Rwanda – ubushakashatsi bwerekanye ukuntu ari ngombwa kwihutira gukusanya ubuhamya bw’abacitse ku icumu n’abagabo bahagaze kuri ibyo bintu no kugaragaza ku buryo mbonera kandi budashogosha ubuhonyozi bwajyanye na byo —, uyu murimo uje wuzuriza ubwo bushakashatsi ariko kandi ufite byinshi biwutandukanya na bwo.
Mu rwego rwuzuzanya n’imirimo y’isesengura nakoze vuba aha ku makimbirane yo mu karere no mu Rwanda[1] kuri “politiki z’itsembabwoko” zakoreshejwe mu nzego za komini na perefegitura, mu bigo bigengwa na leta na za minisiteri[2], uyu murimo urasuzuma ukuntu intambara yo mu Rwanda yagenze mu rwego rusumba izindi : urwego rw’abayobozi n’abafata ibyemezo.
Ikirari kizibanda ku mikorere ya leta, urusobekerane rw’ubutegetsi rwadukanywe n’amashyaka menshi, imigendekere y’intambara mu rwego rwa politiki no mu rwa gisirikari (kurema amatsinda abogamiye ku ruhande rumwe, amacenga ya politiki, imishyikirano, ivugururwa ry’ inzego za leta, ubwicanyi bugambiriwe, gutega ibico, itsembatsemba, nb.). Igice kinini cy’iki gitabo birumvikana ko cyibanda ku ishyaka ryahoze ari rukumbi, nyuma y’icyeragati kigufi cy’amashyaka menshi yemewe ku ya 10 Kamena 1991 hakurikijwe itegekonshinga rishya ryari rimaze kujyaho. Nyuma y’ishyirwaho rya Guverinoma y’agateganyo ku itariki ya 9 Mata 1994, iryo shyaka [MRND] ryasubiranye ubutegetsi nyakuri hafi ya bwose. Ryihariye kandi ububasha bwo kuvugira “imbaga y’Abahutu” ryishingikirije ibyo gutabara igihugu cyari mu ntambara. Ikirari kizashingira ahanini ku myitwarire y’abanyapolitiki bamwe bakomokaga mu ishyaka rya MRND, bakaba kandi bari baragiye bakora imirimo ihanitse mu gihe cyose cya Repubulika ya Kabiri.
Kimwe n’ibindi bitabo byawubanjirije, uyu murimo urihatira cyane cyane kwerekana neza ibyabaye no gutahura ingamba zakoreshejwe. Uragereranya ubuhamya bwinshi cyane bwatanzwe n’abasivili n’abasirikari bagize uruhare mu byabaye. Uragenera umwanya mugari isesengura rya za “ajenda”, mu nyito zombi z’iryo jambo (amakaye yandikwamo ibikorwa, na gahunda y’imirimo ya ba nyirayo), n’isuzuma ry’imyitwarire y’abanyapolitiki n’abasirikari mu gihe cy’intambara n’itsembabwoko nyuma y’ihanurwa ry’indege ya perezida ryaciye umutwe inzego za leta.
Abazasoma iki gitabo bazagenda bibonera ibyiciro n’ibikorwa byari bitarasobanuka kugeza magingo aya cg byari bizwi nabi. Bazasobanukirwa cyane cyane ibijyanye no gusesengura imyitwarire y’abari ku isonga, imigambi bwite cg rusange kuri buri wese, n’uko buri wese mu bagize uruhare ku buryo bwa hafi mu byabaye yumvaga icyo intambara yari igamije. Ntitwasoza tutavuze ko ubu bushakashatsi bugamije guhuriza hamwe imbonerahamwe z’ingeri zitabarika z’ibyari byihishe inyuma y’iyo ntambara simusiga. Muri urwo rwego iki gitabo kirugurura amarembo mashya.
Irembo rya mbere rijyanye n’isesengura ry’urwego rw’abari bafite ubutegetsi mu gihugu n’urw’amashyaka yari ahanganye na bwo yaje kugabagabana — nubwo bitamaze kabiri — zimwe mu nzego za leta, igihe ubutegetsi bushingiye ku mashyaka menshi bwari bumaze kwemerwa muri 1991. Kuri iyi ngingo, ni ngombwa kwitabaza ikirari rukomatanyo kuko ishyaka rukumbi n’abayobozi baryo bagenzuraga kugeza icyo gihe impande zose z’ubuzima rusange, n’igice kinini cy’ubuzima bwite bw’abaturage b’U Rwanda. Ubwo bwiganze bwarakomeje no mu gihe cy’amashyaka menshi. Mu gihe cy’ubwiganze bw’amashyaka menshi – n’intambara – (1991-1994), ikibazo cyahoraga kigaruka mu mpaka zose cyari icy’uko abayobozi n’abayoboke b’iryo shyaka [MRND] bari barikubiye urujya n’uruza rw’ubutegetsi n’ubukungu, bityo bakanagira ubushobozi bwo gukuraho cg kugabanya ubwo bwikubire.
“Abo ku ruhande rwa perezida”[3] bakomeje kwiganza mu butegetsi bw’igihugu, kandi n’amashyaka atavuga rumwe n’ingoma iganje yagenaga amatwara yayo abanje kureba uko bahagaze. Uretse abari ku isonga ry’ ubutegetsi, ahandi hose abaturage binjiye mu rujya n’uruza rw’agatereranzamba k’inkubiri yapfubye yo gushimangira imikorere ya demokarasi mu ngeri zose z’imibanire y’abaturage. Iyo nkubiri yagendaga ikaza cg itakaza umurego hakurikijwe uko intambara [hagati y’ingabo za leta n’Inkotanyi] yagendaga ndetse n’igipimo cy’ingufu z’impande ebyiri z’ingenzi zari zishyamiranye : ubutegetsi bwa perezida (bwamaganwaga i Kigali), n’inyeshyamba z’Abatutsi. Izo mpande zombi ntizemeraga na gato ko habaho ubwisanzure bw’amashyaka zitashoboraga kugenzura n’igabana nyakuri ry’ubutegetsi. Kubera ingingo z’isesengura zibonetse vuba aha[4] z’uburyo FPR yayoboye intambara, ubu noneho dushobora kumenya ku buryo buhamye uko ibintu byari byifashe muri icyo gihe. Nzagira n’icyo mvuga ku banyamahanga, abo mu karere n’abo mu mahanga ya kure, ari abikorera ku giti cyabo n’abakorera leta, bagize uruhare rusa n’urutaziguye mu byabaye. Nubwo ntagamije gucukumbura iby’izo mpande zose, nzerekana aho zagiye zigonganira ku buryo budashidikanywaho.
Ku buryo bufatika, nzihatira gusesengurira hamwe amakimbirane y’abamaraniraga ubutegetsi imbere mu gihugu n’intambara kirimbuzi hagati ya leta n’Inkotanyi ; uko amezi yahitaga andi agataha, uruhande rwa mbere rwibumbiye ku basirikari bakuru b’intagondwa bo mu majyaruguru bakamiwe na Repubulika ya Kabiri, naho urwa kabiri rwari rugizwe n’ingabo za FPR. Byumvikane ko kuva mu Kwakira 1990 intego nyamukuru yo kugumana cg gufata ubutegetsi ari yo yashyamiranyije inyeshyamba z’Abatutsi b’impunzi zari zishinze ibirindiro i Buganda, amashyaka n’imiryango itavuga rumwe n’ingoma iganje byari byarashinzwe nyuma y’iyemerwa ry’amashyaka menshi muri 1991, n’ingufu z’ingeri zitandukanye zari zibumbiye hamwe mu cyitwa “uruhande rwa perezida”.
Irembo rya kabiri rijyanye n’ibirindurasesengura. Mbivuze mu magambo yoroshye, kugeza ubu nari nashyize imbere ikirari cy’ibifatika, cyatangiriraga ku bikorwa kikaronda ba nyirabyo, kikagaragaza imyanya yabo, amasano n’uruhare rwabo mu byabaye. Ku bwanjye, mbona iki kirari cyari kiboneye mu kumvikanisha ukuntu imyitwarire y’abantu bo mu nzego zisumbana – muri rusange iziciye bugufi -, imirimo bashinzwe, urubibi rw’ ububasha bwabo, byashoboraga gusobanuka no gutandukanywa ku buryo butaziguye.
Ariko ibyo bitandukanye n’iby’abantu bari mu myanya ikomeye ifata ibyemezo mu butegetsi cg itanga amategeko ya gisirikari.
Icyari kibashishikaje ni ibikorwa byabo byakomatanyaga buri gihe intego yo kongerera ingufu umwanya wabo bwite mu rusobe rw’ubutegetsi no gukora ku buryo ubwo butegetsi bukomeza kuganza. Mu buryo rusange no ku rwego rwa buri wese, inyungu bwite z’umuntu ku giti cye n’ “inyungu zihanitse z’igihugu” zari uruvange. Urwo ruvange ndetse rwarushijeho gukomera cyane cyane ko abayobozi b’ingenzi badushishikaje hano bari bafite imyanya ikomeye cyane mu nzego ubutegetsi bwa Repubulika ya Kabiri bwari bushingiyeho ari na zo zashyiragaho amabwiriza yo kubungabunga imigendekere myiza y’ubuzima bw’igihugu. Bityo, abo bayobozi bahoraga bibwira ko bashobora gushyika ku myanya yo ku isonga, ndetse bakagira n’ “ubwamamare mu gihugu hose”.
Intambwe ya mbere aha ni ukumva neza iby’amacenga y’urusobe rw’ubuhake mu gihe cy’amarembera ya Rebubulika ya Kabiri n’uburyo bwihariye bwakoreshwaga mu guha imyanya no gutoranya abajya mu nzego za leta no mu mfuruka z’ubutegetsi aho buri wese yahataniraga inyungu ze. Intambwe ya kabiri ni ukumenya uburyo hashyirwagaho ingamba zo guhatanira imyanya mu ruhererekane rw’ubutegetsi no gufata ndetse no kugira ingufu mu butegetsi (kugira ijambo mu ishyaka no mu nzego za leta), mu by’imari n’ubukungu (imigabane inyuranye ku musaruro n’ikwirakwizwa ry’amafaranga, kugena ibikoresho no gusaranganya umutungo), mu gisirikari (gutunganya urunana rw’imikoranire, kugira ibitwaro bya hambavu), mu bubanyi n’amahanga (inkunga ya za ambasade z’ibihugu bikomeye n’iyabaterankunga) n’uko izo ngamba zahinduraga ayo macenga ndetse zigahindagura gahunda z’ibigamijwe.
Perezida Habyarimana yari we zingiro ry’urusobe rukomeye yari yarubakanye ubwitonzi ; nanone ariko na we ubwe yagengwaga n’urwo rusobe dore ko buri wese mu bagize urwo rusobe yabaga ari urubariro rw’ingoma iganje ariko nanone akaba yashobora kuba ipfundo ry’amashagaga yo kuyirwanya. Mu bihe by’amahoro, byari byoroshye gucunga amashagaga ya buri wese. Icya ngombwa cyari ugusaranganya ubukungu n’imyanya byafunguraga amayira yo kubigeraho no kubitubura,byombi bikagengwa n’ingufu z’amasano buri wese afitanye n’abagize ipfundo ry’urusobe rw’ubuhake. Bene ayo masano Juvénal Habyarimana yashoboraga kuyacikiza cg kuyagura uko abishatse.
Mu bihe by’inkubiri y’amashyaka menshi n’intambara, ingufu n’imicungire by’urwo rubuga byagiye bihindagurika uko iminsi ihita indi igataha. Bityo rero, uko ubutegetsi bwagendaga bujegera, kugenzura urwo rusobekerane byabaye ingorabahizi. Ku buryo bwihariye, intera z’ingufu za politiki buri wese mu bari bahanganye mu ntambara yashoboraga kuronka zari ziyongereye ku buryo bugaragara. Muri izo ntera z’ingufu, umuntu ashatse kuzitandukanya yavugamo uburyo “bwemewe n’amategeko”, imikorere y’irengayobora cg se isanzwe ibujijwe nk’ibikorwa “bya ruharwa”.
Kurema amatsinda y’insoresore mu mashyaka n’ubukana byakoranywe byerekana ku buryo bw’intangarugero uko ibintu byagendaga bifata intera ikabije : mu ikubitiro abayoboke b’amashyaka bashishikazwaga binyuze mu bikorwa by’imbonezamubano, uburezi cg imikino ngororamubiri; mu ntera yisumbuyeho abayoboke bashingwaga ibyo kubahiriza umutekano no gufasha mu bikorwa by’ikangurambaga ryamamaza ishyaka, kurema imitwe no gukora imyitozo ya gisirikari ; naho ku ntera ya gatatu, hadutse ibyo guhemba imitwe yitwaje intwaro n’inzego zikora “ku giti cyazo” no kwiyongera kw’udutsiko turangwa n’ibikorwa by’ubujura butihishira.
Nyamara rero, abahanganye bagize ubugizi bwa nabi intwaro yo kugera ku ntego zabo, icyari kuba “kwica amategeko” gihinduka igikorwa cy’intambara. Icyo gihe, “kwica amategeko” – gukwirakwiza no gukongeza urwango hagati y’amoko, guhungabanya imitungo n’abantu, gusahura, guhotora, kurema ibico, gutsembatsemba bikagera aho kurimbura abantu bo mu bwoko runaka ubita abanzi -, bifatwa nk’aho ari ngombwa mu mikorere yabo dore ko biba bishingiye ku byemezo by’ingamba zo kwirwanaho.
Kurundarunda ibyo bigufu n’ibikoresho byose byari byihariwe gusa n’abantu bari bafite ububasha kandi bashoboraga kurenga imiziro mboneramuco n’imigenzo y’igihugu kigendera ku mategeko. Ni muri ubwo buryo abategetsi cg abayobozi ba gisirikari bakoze ku bitwaro by’intambara by’amoko yose bateganya kandi bategeka kurimbura umuntu wese cg itsinda ry’abantu babonwagaho kubangamira imigambi ya politiki yari ishyizwe imbere.
Twibutse kandi ko urugomo n’ubutagondwa byabaye nk’umukino muri ako karere k’amajyepfo y’Afurika kashegeshwe n’uruhererekane rw’imidugararo ya politiki n’intambara z’imyiryane. Iyo midugararo irangwa n’intego zihora zihinduka yatangiranye n’inzibacyuho ziganisha ku bwigenge zapfubye, kenshi zagiye zijyana n’urugomo rurenze kamere rwahitanye abantu n’ibintu bitabarika (i Buganda, Santarafurika, Kongo-Zayire, mu Burundi no mu Rwanda, nh.). Iyo midugararo yagiye isembura kandi igakongeza indi yiyanditse mu gihe no mu nzibutso by’abanyagihugu, kuva ku isonga kugera mu nzego zose z’abaturage, buri wese ayifata nk’ibintu bisanzwe cg se bitagira gitangira.
Uko ibintu byari byifashe nyuma y’urupfu rwa perezida Habyarimana ku itariki ya 6 Mata 1994 byatumye abateye igihugu bahanika imihigo yabo, bityo bagomorora ingufu z’Ahahutu b’intagondwa bari bambariye guhangana imbonankubone na FPR n’Abatutsi guhera mu gihembwe cya kabiri cy’umwaka wa 1993. Mu masaha yakurikiye ihanurwa ry’indege, bariye karungu maze bakindagura abari ku isonga y’abanyapolitiki bacisha make batavugaga rumwe na perezida kugira ngo bafate ubutegetsi. Nyuma ubwo byari bimaze kugaragara ko amahanga (Minuar – Misiyo y’Umuryango w’Abibumbye yo gufasha U Rwanda[5]) yanze nkana ndetse ku buryo bw’akagambane kugira icyo akora, icyizere cy’imishyikirano yo guhagarika intambara ku bwumvikane cyahise kiyoyoka maze intambara ifata isura ya rurangiza : impande zombi zivugiraga ko ari “iya nyuma”. Nta rubibi na rumwe rwari rukibuza abashyamiranye guhitamo ibikoresho no kugira aho bagarukiriza ibikorwa byo kubageza ku ntsinzi.
Bityo rero, iki kirari gishingiye ku ngamba n’intego z’abari bashyamiranye kugira ngo kitwumvishe neza uburyo n’intera byakoreshwaga mu kugwiza ingufu uko ibyiciro by’intambara byagiye bikurikirana, kiranyura mu nzira itandukanye n’izisanzwe zikoreshwa mu gusuzuma ibikunze kwitwa mu mategeko “gucura umugambi” w’ubugizi bwa nabi cg “ubwumvikane” bwaba bwarabanjirije uwo mugambi. Dushingiye ku kwibukiranya neza ibyabaye, turerekana ku buryo budahinyuka ukuntu imigendekere y’intambara n’ibijyana na yo, iyubura ry’imirwano mu ijoro ryo ku ya 6 rishyira iya 7 Mata n’ishyirwa mu bikorwa ry’ itsembabwoko, bidashobora gusuzumwa intatane. Ibi bizadufasha cyane cyane gushobora kumenya ku buryo budahusha igihe itsembabwoko nyirizina ryatangiriye n’abatumye rishoboka.
Ubuhamya n’inyandiko : ingingo z’uburyo mbonera
Ubushakashatsi nk’ubu busaba kwigerera ku makuru y’ umwimerere no ku buhamya nyagaciro bw’abahagaze ku byabaye. Kurusha uko byagenze ku bitabo byabanje, nahawe umusanzu ukomeye n’abatangabuhamya benshi n’abagize uruhare rutaziguye mu byabaye. Ibi byaranyoroheye kuko nari nsanzwe ubwanye nzi benshi muri bo kuva mbere ya 1994.
Kuva muri 1979, mu murimo wanjye w’ubushakashatsi nari naragiye ngereranya ibyaro byo muri Afurika yo hagati, nkajya no mu butumwa kenshi cyane nk’inzobere y’imiryango mpuzamahanga cg se nyagihugu y’ubutwererane n’amajyambere (BIT, Banki y’Isi, PNUD, ubutwererane bw’u Busuwisi, nd.). Guhera mu myaka ya 1984-1986, imirimo yo gukurikiranira hafi gahunda z’amajyambere y’ubuhinzi mu Burundi no mu Rwanda yatumye mpamara igihe kirekire nyoboye anketi n’ubushakashatsi bunyuranye. Ibyo byose byatumye menya neza amakomini hafi ya yose yo muri ibyo bihugu. Muri ako karere 90 % by’abaturage batunzwe n’ubuhinzi ndetse n’abatagikozwa isuka bakomeza kwizirika ku butaka bwabo kavukire; kumara igihe muri ako karere byatumye ngirana umubano ukomeye kandi urambye n’imiryango myinshi ku mpande zombi z’umupaka, ndetse no ku buryo bwaguye, mu ntara zo hakurya mu burasirazuba bw’icyahoze cyitwa Zayire. Mu gihe amakimbirane yubuye muri 1987 bigatuma abimukira birukanwa igihiriri bagasubizwa mu bihugu byabo, nasabwe kwiga ku buryo bwimbitse ingingo nyinshi z’ayo makimbirane yabuzaga isinywa ry’Amasezerano yo kwishyira ukizana kw’ibintu n’abantu mu Muryango w’ubukungu w’ibihugu byo mu karere k’Ibiyaga Bigari (CEPGL, ihuriwemo na Burundi, Rwanda na Zayire). Kubera ibyo, nashishikariye ikibazo cy’abimukira (ba kera n’aba vuba) bimwaga uburenganzira bwo gutura n’ubwenegihugu. Nitaye cyane cyane ku ngaruka z’amakimbirane y’ukuntu impunzi amagana z’urunyuranyurane muri ibyo bihugu zari zitegereje, zimwe guhera muri za 1950, ko hafatwa umwanzuro ku kibazo cyabo bakamenya icyo bagenewe. Uretse inzego za leta, nashoboye kandi kubonana n’abantu benshi mu myaka ya 1990 babaga bitabiriye imishyikirano ibahuza n’abategetsi mu izina ry’amatsinda ya politiki atavuga rumwe na leta cg se ry’imitwe yitwaje intwaro yari ifite igice kinini cy’abayobozi n’abarwanashyaka bayo mu mahanga. Uruhare nagize mu mishyikirano n’inama zinyuranye muri 1991 na 1992, kimwe no gukurikirana gahunda z’imfashanyo zihutirwa, byampaye umwanya wo gukurikiranaga ibyabaga ku buryo bwimbitse, kabone no mu bihe cg imidugararo yabuzaga abanyamahanga kwidegembya mu karere. Ni muri ubwo buryo nari ndi i Kigali muri Werurwe – Mata 1994. Icyo gihe nari mu Rwanda mu butumwa butari buke bwerekeye ubushakashatsi n’inkunga mbonezabikorwa nakoreraga ubuyobozi bw’ubutwererane n’amajyambere (DDC) bwo muri Minisiteri y’Ububanyi n’amahanga yo mu Busuwisi, nkaba naragombaga kuhamara ibyumweru bitatu. Icyari kigamijwe rwari ugusuzuma gahunda z’amajyambere z’ubwo butwererane mu Rwanda, no gutunganya iby’ihererekanyabubasha ry’abaminisitiri bashya bashinzwe kubukurikirana.
Mu buryo bwinshi, kuba nari ndi mu Rwanda icyo gihe byasize ikimenyetso kidasibangana mu buzima bwanjye. Ibyo ahanini bigaragarira mbere na mbere mu ruhare bwite nagize icyo gihe no mu byumweru byakurikiyeho, ndetse na nyuma y’aho mu mezi menshi nagiye mara muri ako karere kuva ubwo kugeza vuba aha. Uretse ubutumwa bw’imishyikirano n’ubutwererane, ubutumire bukomeye kurusha ubundi bwaturutse mu Rukiko mpanabyaha mpuzamahanga rwashyiriweho U Rwanda n’Inama ishinzwe amahoro ku isi y’Umuryango w’Abibumbye mu Gushyingo 1994, kimwe no mu nkiko z’ibihugu byinshi zari zashinzwe guca imanza z’ibyaha byakozwe muri iyo myaka y’intambara. Kugeza uyu munsi, natanze ubuhamya mu miburanishirize y’imanza mirongo itatu z’abaregwa itsembabwoko, nk’“umugabo uvuga ibyo yagazeho” kandi nk’ “umutangabuhamya w’inzobere”. Uretse kandi imyifatire mboneramuco y’uko abashakashatsi bazobereye muri aka karere bategekwa gutanga ubuhamya ku byo bazi ku miterere y’ahantu n’abagize uruhare mu byabaye (ndetse no ku baregwa), ubwo bwitange bukomeye buturuka ku nshingano yo mu rwego rw’amategeko ihabwa abagabo bahagaze ku byabaye dore ko nanjye nari mu butumwa i Kigali muri Werurwe – Mata 1994.
Muri urwo rwego, misiyo zibarirwa mu macumi n’amezi menshi namaze nkora ubushakashatsi aho hantu, isesengura ry’ishyinguramurage rinini cyane n’uburenganzira budasanzwe bwo kugera ku isoko y’amakuru afite uwo ahariwe cg atarigeze agira icyo amazwa, ibyo byose byamfashije gukora ubushakashatsi ku mateka y’ubuzima bw’abantu mu rwego rw’akarere cg se rw’insanganyamatsiko, ubwo bushakashatsi bukaba bwarabaye ishingiro ry’ubuhamya natanze n’ibitabo natangaje.
Umubano ukomeye mfitanye n’abantu bo muri ako karere kuva mu myaka mirongo itatu ishize watumye ngirana ibiganiro n’abantu benshi cyane nkanababaza ku ngingo ubundi zifatwa nk’imiziro. Nyuma y’imyaka cumi n’itanu ibintu bibaye, benshi muri bo bifuzaga noneho gufata ijambo, kugira ngo nibura bashyire ahagaragara igice cy’amakuru n’inyibutsamateka bafite.
Ibyo ahanini nabibonye ku bayobozi benshi b’abasirikari n’abasivili bafite amakuru menshi bagize umuhate wo kuyibuka no kuyasesengura, bikaba byaratumye gukora ubushakashatsi no gukusanya gihamya byaronyoroheye. Ubwo bushake bushya bw’abari batarigeze bifuza kugira icyo batangaza kugeza ubu bukwiriye kwitabwaho. Ubwo bushake ahanini buterwa n’uko ababufite basanga igihe cyegereje amaherezo “ukuri” ku ngingo z’intambara zikiri mu gihu kukajya ahagaragara ndetse kugasobanuka; nanone ubwo bwitange bashobora kuburyozwa cyane cyane ko gutahura bene abo bantu byoroheye cyane bagenzi babo[6].
N’ubwo byumvikana ko ndashobora kurondora bene abo bantu bose, sinabura kuvuga ukuntu umusanzu wa buri wese wabaye ingirakamaro :baba abo twakomeje guhererekanya amakuru kuva mu myaka ya 1990 kandi bakaba barambereye indahemuka mu bushakashatsi bwanjye bunyuranye, rimwe na rimwe harimo n’ubusaba kwigengesera bikomeye, baba n’abasabwe amakuru igihe gito bakemera gusubiza ibibazo bimwe bigufi ariko bikemura impaka. Abo bantu bose bazi uburyo nzirikana kandi mbashimira icyizere bangiriye.
Ndabashimira ndetse kubera yuko ibirari nagereranyije byatumye nkoresha neza amakuru n’ubusesenguzi nari nararundanyije mu myaka icumi ishize, mbifashijwemo n’abantu banyuranye. Ayo makuru n’ubusesenguzi akenshi nabyumvaga nabi kuko kuri njye byari urusobe ruhishe byinshi. Gusobanukirwa n’urubuga rwa politiki bisaba kumenya ku buryo bunononsoye imiterere y’abantu n’urushamikirane rw’inzego barimo zirangwa n’amacenga yo kuvuga uziga, gukorera mu gihu no guhishahisha. Ikindi kandi, ubwo nakoraga ubushakashatsi ku ntambara n’itsembabwoko mu rwego rwa za perefegitura na komini, nashingiraga ku bunararibonye buhagije nkesha ibyo nari narakoze kuva kera mu bushakashatsi bwanjye bujyanye n’ubumenyi nyamubano n’ubukungu mu cyaro. Kandi nashoboraga gusubira aho nakoze kera nkongera nkabonana n’abantu barokotse, cg se nkamara iminsi nshatse ku magereza nganira n’abari mu maboko y’ubucamanza, ari abazira ibyo bakoze ari n’abarengana. Muri icyo gihe, byarashobokaga gutazura vuba impamvu zo mu rwego nyamubano, kumenya aho abantu babaye, ibi bikaba ari ingingo z’ingirakamaro zituma umuntu arushaho gusobanukirwa.
Nyamara imikorere nk’iyo ntiyari igishoboka ubwo natunganyaga iki gitabo kubera ko ibyo abantu bari bashinzwe byari byinshi kandi bidasobanutse neza, kubera ingeri zitabarika z’imirimo bari bafitemo uruhare, no kubera ko urushamikirane rw’inzego zitandukanye z’ibikorwa byabo rutari rusobanutse. Aha rero akaba ariho amambu yo kuba umushakashatsi w’umunyamahanga abera akamaramaza. Ku ruhande rumwe, muri rusange ashobora kurundanya amakuru atabarika abenshi mu banyagihugu badashobora gukusanya kubera kubura amikoro ndetse no kubera imyanya yabo bwite n’aho bahagaze (mu rwego rw’imiryango, uturere, imirimo n’imibanire, amadini, ingengabitekerezo na politiki). Ku rundi ruhande, ibyo abantu bafite mu mitima yabo atumva neza kandi “atabonesha amaso” biba bimuri kure nk’ukwezi. Uko kuba kure nk’ukwezi bisobanurwa neza n’uyu mugani wa kinyarwanda ugira uti : “Agahinda k’inkoko kamenywa n’inkike yatoyemo” [umwimerere mu gitabo].
Uyu mugani uratsindagira cyane ingorane zo kumva neza ukuri kw’iriya ntambara, n’ibishuko bikabije bitera indorerezi gusimbuza ibura ry’amakuru afite gihamya n’isesengura ridafatika, amahame y’imvugo za rubanda. Nyamara imyifatire y’umushakashatsi w’umunyamahanga ishobora kugira akarusho karenze kure ibyo gukusanya amakuru, kumenya ibyabaye n’abagizemo uruhare, kuko imuha kwitarura ururandagatane rw’amabwire n’ibisobanuro rukomatanyo kimwe n’ibitekerano ndetse n’ingamba zo kwizibukira imitego bikunze kwitirirwa abantu nkana ku buryo budakuka. N’ubwo haciye imyaka, inkuru nshya ibonetse cg itahurwa ry’ibintu bitari bizwi igusha ku cyiyumviro ko hakiri byinshi bitarajya ahagaragara kandi ko ubushakashatsi butuzuye. Bene icyo cyiyumviro ariko nanone umuntu ashobora kucyitaza yishingikirije icyo Hannah Arendt yita “expériences de vérité [indanguruzi z’ukuri]” ziranga aho ibikenewe biherereye ari nako zifasha gutandukanya ibikwiye guhabwa agaciro n’ibidafite umutwe n’ikibuno, ibyo bigatanga umucyaho wo gutekereza no kumva umushike w’amasinde agikeneye gucukumburwa.
Hariho ariko ingorane ebyiri cg imbibi ntarengwa zakomeje kubera ubu bushakashatsi imbogamizi. Iya mbere, kandi iremereye, iterwa n’uko bamwe mu bagize uruhare bu byabaye badashobora cg badashaka kugira icyo batangaza, kubera imirimo n’inshingano bari bafite icyo gihe cg ubungubu. Amananiza yo mu rwego rw’ubucamanza abibuza ku buryo bugaragara abakurikiranwe n’inkiko cg abafunzwe, ndetse n’abashobora kubigirirwa. Ariko, mu buryo rusange, iterabwoba n’ibikangisho bikoreshwa ku buryo busesuye n’inzego za politiki n’iz’ubucamanza, bikaba byarabaye intwaro abategetsi bashya bitabaza bacecekesha abatangabuhamya bashobora kugira icyo bavuga ku byabaye, bibatera kwifata cyane. Icyerekezo rusange cy’uko ubutegetsi bushaka kwandika amateka y’itsembabwoko n’ibyaribanjirije uko bwishakiye noneho cyaremejwe kugira ngo gihamye ishingiro ry’inshoza y’intambara n’iyo gufata ubutegetsi ukabwikubira, kugira ngo gisobanure impamvu abanyagihugu bagengwa n’igitugu kandi bagapakirwamo inyigisho z’ibitekerano. Abo bayobozi bashyizeho urwungikane rw’amategeko ahana abateshuka ku murongo wa politiki n’ingenabitekerezo, ibyo bikabafasha kugamburuza ku buryo budasubirwaho uwagerageza kwipakurura amateka yemejwe. Ku by’umwihariko, bashobora kubangamira isesenguramateka ryose ryakwiyemeza gushyira itsembabwoko ryo muri 1994 mu murongo w’intambara yashojwe na FPR, no gusuzuma imyifatire ya FPR muri iyo ntambara. Bene iryo zinzika nanone riboneka ku rundi ruhande mu bari bagize akazu ka perezida no mu byegera bya Nyakwigendera Juvénal Habyarimana, bashoboye kubambira neza neza abagira ibishuko byo “kwigobotora” bakavuga ukuri. Iryo hishira urisanga no mu biyemeje kurishyigikira bari muri za ambasade z’impande zose zari zifite inyungu mu ntambara, badashaka gushyirwa cg gusubizwa mu ruhando rw’iteranamagambo rihora rihemberwa n’amarangamutima y’Abanyarwanda ahora aryenyegeza.
Imbogamizi ya kabiri ishingiye ku mubare muto cyane w’ubushakashatsi bwakozwe ku ntambara ubwayo, cyane cyane ubwo twaba dukesha abanditsi b’Abanyarwanda bazi neza ibyabaye; ibiri amambu, ibitabo usangamo ibimenyetso ntangamugabo kandi bifatika bishimangira ibyanditsemo ni mbarwa. Iki gitabo kiragerageza gukosora izo nenge gikusanya inyandiko z’icyo gihe n’ubuhamya butaratangazwa cyane cg butagerwaho ku buryo bworoshye. Na none, uko imyaka igenda ihita ni na ko abatangabuhamya bakunze kwitarura amakuru batanze ku byabaye, bakongeramo ibivugwa cg ibyo babwiwe, ibyo bemera cg bashaka kwemeza. Gusobanura uruvange rw’inzibuko z’ukuri n’izidafite ishingiro bishobora kuruhanya, ariko bitagombye gutuma duhakana ko uwihatira kwibuka avuga yeruye irimuri ku mutima cg ko akwiriye kwemerwa. Ikibazo cyo kumenya niba ibyavuzwe ari amanyakuri kirushaho gukomera iyo nyir’ukuvuga, ku buryo ubu n’ubu, aba azwiho kuba yarahohotewe kandi na we akaba ari ko yiyumva. Ubwo rero haba hasigaye gutahura ikiri “ukuri” no kugitandukanya n’uburyo abahohotewe basesekaza ubuhungabane bwabo, uko batoranya ibyo bavuga n’ibyo baziga mu buhamya bwabo ndetse n’uko bagirwa ingwate n’ibitekerano byemerwa hose nk’ukuri kimomo. Ariko icya ngombwa kurushaho ni ugutahura ubutitsa igipande cyibagiranye cy’ibintu byabaye ntibihabwe agaciro, cy’ibyazinzitswe, cy’ibyahakanwe, cy’amabanga abitswe kubera inyungu zigambiriwe cg se ko ari ngombwa, kuko birashoboka kumenya amavu n’amavuko y’ikintu iki n’iki cyabaye ndeste no kubona abandi batangabuhamya bacyemeza cg bagihakana. Nk’uko tuzabibona nyuma, igice kinini cyahariwe gutahura no guhambura amapfundo n’amacenga by’ubutiriganya bwa politiki bugenda burushaho kuba urusobekerane. Urujya n’uruza rwa bene ubwo butiriganya bwakunze gushobera benshi mu ndorerezi n’abahagarariye ibihugu byabo biboneraga gusa ibiri ku karubanda.
Nyamara nubwo ibisobanuro byinshi bigenda bitangwa ndetse n’isesengura rikaba ryarateye intambwe igaragara, Abanyarwanda bagize uruhare mu byabaye (cg ababigiriwe) buri munsi ntibazabura gusigarana ipfunwe ritihishira. Kuri iyi ngingo, simvuga abazarakazwa n’uko isesengura rivuguruza amateka y’amahimbano, ahubwo ndavuga icyuho kizakomeza kuba byanze bikunze hagati y’ibyabaye n’ibishobora kumenyekana. Koko rero, n’ubwo magingo aya bigaragara ko ibikorwa n’ibyemezo by’impande zose tumaze gutahura biri mu nyurabwenge iboneye, yewe ndetse n’ubwo [tugaragaza ko] ibyaje kuba byinshi byanyuze mu nzira bene byo babaga barateganije, icyo nzibandaho ni ukuntu uko ibihe biha ibindi ibyo abantu babaga bagamije n’ibyo bifuzaga byagiye bihinduka ndetse akenshi ibyo bikagira n’icyo bihindura ku migendekere y’ibyabaye.
Kuri iyi ngingo, sinabura kwibutsa ibyo bamwe mu bo twagiye tuganira kimwe n’abasomye inyandiko zanjye bambwiye kenshi ko hari ibyemezo bimwe byagize ingaruka zikomeye “batari bagambiriye” cg “batari biteze” ndetse bakicuza ko hari igihe barenze kirazira ku buryo butagira igaruriro. Akenshi ibyo babimpereye intangamugabo n’izindi gihamya zidakemangwa. Iyo witegereje neza amahano mburabuntu yabaye n’uruhare bwite cg rusange abantu bayagizemo, usanga ari ngomba guha agaciro bene iyi mvugo nziganyo mu gutsimbataza isesengura rironda umujyo w’ibyabaye uko byagenze aho kwimakaza imigirire imenyerewe yo guhimba injyana nyurabwenge yo gusobanura by’imburagihe isano iri hagati y’ikintu runaka cyabaye n’ingamba zitwa ko zashyiriweho kukigeraho. N’ubwo atari umurimo woroshye, gutahura urujijo ruri – ndetse rudashobora kubura – mu ruhererekane rw’ibyabye ni ngombwa kubanza kumva neza ababigizemo uruhare no gutahura “ukuri nyakuri”.
Koko rero, nk’uko ubwinshi bw’ubuhamya bubigaragaza, abanyapolitiki bo mu rwego rwo hejuru bashyamiranaga kubera impamvu nyinshi zirimo ibyo bakoraga ku buryo bugambiriwe, imyanya bari bafite cg se kuri “kamere” ya buri wese.
Kujya inama, gufatanya cg se guhangana byashoboraga kuburizwamo n’ijambo rihubukiwe, umujinya, uruhurirane rutunguranye rw’ibikorwa cg se bigatizwa umurindi n’“amagambo asize umunyu”, imvugo y’igikatu cg ubworoherane. Aha umuntu yatanga ingero z’ibyemezo byinshi byagiye bigerwaho nyamara binyuranye n’“inyungu nyakuri” za benshi mubabishyigikiye, kenshi biturutse ku manjwe yo guhatanira imyanya y’icyubahiro cg se kurungurirwa. Bene ibi bintu kenshi ntibihabwa agaciro, cg se bikirengagizwa mu makuru rusange akusanywa, nyamara usanga biba byaragize uruhare rukomeye mu gihe byabaga. Ikindi kandi, abantu benshi twaganiriye bifuje ko nakwibutsa icyuho gikabije cyari mu ruhando rwa politiki ari mu kumenya amakuru ari no mu kumenyera impaka zinyuze mu mucyo wa “demokarasi”. Amakimbirane yakuruwe n’intambara yagize ingaruka nyinshi ku bantu, ndetse yadukira amashyaka yari agihuzagurika, ari mu byo gupiganwa hagati yayo, ari no mu byo gushyiraho amabwiriza n’inshingano bigenga buri shyaka n’imikoranire yaryo n’abandi. Abari basanzwe ari abayoboke b’ishyaka rukumbi [MRND], nubwo bamwe bayobotse amashyaka ayirwanya cg ayishyigikiye muri za 1991 na 1992, bakomeje kugirana umubano wa hafi hagati yabo, umubano wari ushingiye ku karere, ku miryango, ku madini, ku bucuti bw’abiganye mu mashuri n’ubw’abahuje ishyaka. Baragenderanaga, bagaturana, bagashyamirana, buri wese akamenya (mu nyito nyirizina n’iziguye) uwo basangiye isano n’ubucuti kimwe n’abakeba n’abo bashyiditse. Urwo rubuga rudasesuye ntirwigeze ruvaho, abantu barahuraga bagasabana basangira mu mpera z’icyumweru cyane cyane mu tubari cg se mu minsi mikuru n’indi mihango, ariko baba basubiye mu kazi ku wa mbere bagakomeza impaka zubaka cg za ngo turwane ku byo batumvikanaho muri politiki.
Mu gusesengura iby’abayobozi bakuru n’intumwa za FPR, ikirari cy’isesengura kiranyurana gato kubera ko, kabone n’aho hari abo twagiranye umubano wihariye wa bugufi, hariho umuco wa politiki wihariye uranga uwo mutwe w’inyeshyamba. Icyo cyuho kidasibangana hagati y’abayobozi b’imbere mu Rwanda [n’aba FPR Inkotanyi] gishingiye ku bice bibiri : icya mbere kigizwe n’“abasivili”, kabone n’iyo babaga bambaye gisirikari; icya kabiri kirangwa n’imikorere ya gisirikari ifite amategeko n’ibihano bikurikizwa kimwe ku buryo budashogosha ku basivili bose binjiye mu gisirikari. Kubera ibyo, gusesengura ingamba abantu bakurikije n’imigambi bari bashyize imbere biroroha cyane kuko bivanaho ku buryo bugaragara ingorane ziterwa n’igihu cy’urujijo rw’ibidateganyijwe kandi bigakoma imbere ubwiganze bw’ibikorwa by’abantu ku giti cyabo. Koko rero, nubwo mu gusuzuma ibiriho no gutangiza igikorwa iki n’iki hashoboraga kubaho kwibeshya cg gukorwa ku buryo bukwanjitse cg bw’imbusane, iyo imigambi yabaga yemejwe n’ibikorwa bigeze hagati, nta kabuza habonekaga gahunda rusange, hakaba ubushake bwa benshi ndetse n’ihururu ryo kuyitabira kuberako “abataye umurongo” bahigikwaga.
Ingingo ngira ngo nsozerezeho ni iy’ubwinshi bw’inyandiko n’ubuhamya biri mu gitabo. Ntabwo ari iby’umurimbo, ahubwo ni intangamugabo n’ibyuzuzo bya ngombwa bisobanura ibyanditswe bitaretse no kugira akandi karusho. Muri izo nyandiko harimo ibintu byihariye – akenshi bitaratangazwa – ariko bikenewe cyane mu kumvikanisha neza ibyabaye. Kubera inyungu n’akamaro kazo, niyemeje guha izo nyandiko umwanya mu gitabo (mu gihe umwanya udahagije, nzigira imigereka iri ku rubuga rwa murandasi rujyana n’igitabo), kugira ngo abasomyi bisuzumire ubwabo ukuri zibumbatiye.
Ibi bituma imyandikire n’igitabo ubwacyo biba koko umwimerere. Koko rero, kugira ngo ushobore gufindura ibintu bimwe bitagaragara neza, cg se ngo werekane urujya n’uruza umuntu atakeka, tugaragaza henshi mu gitabo ibisobanuro byinshi byerekeye ubuzima bwite bw’abantu, imikurikiranire y’ibihe, nb., bituma intego itandukana rwose n’iy’ibitekerezo abasomyi basanzwe bamenyereye. Gushyiraho urubuga rwa murandasi dushishikariza abasomyi kujyaho kenshi dore ko hakusanyirijwe imigereka irenga ijana y’iki gitabo, bifite umugambi umwe. Ku bwanjye nabonaga ari ngombwa ko abazasoma iki gitabo bashobora kwibonera ubwabo intangamugabo “z’umwimerere” zikubiyemo (urugero : inyandiko ziri mu kinyarwanda – cyane cyane za ajenda – ziherekejwe n’isemura mu gifaransa). Ni yo mpamvu na none, iyo ubuhamya bwinshi bwo mu gitabo bubara inkuru y’ibikorwa bimwe, ndabubangikanya kugira ngo ngaragaze aho butandukanira, aho buhuriza n’aho buvuguruzanya.Ibyo kandi bifasha abantu kumenya ibisigaye gukorwa kugira ngo ubuhamya bwose bucukumburwe ku buryo bwuzuye.
Nk’uko umusomyi azabyibonera, isesengura n’igereranya by’amakuru byakozwe ku buryo budakebakeba, nyamara ariko n’ubwo hakozwe ibishoboka byose ari mu gushakira amakuru ahantu hizewe, ari mu kubonera gihamya amakuru twakusanije, ari mu kugenzura no gukosora inyandiko ya nyuma y’iki gitabo, sinshidikanya ko hariho byanze bikunze amakosa yansobye kimwe n’ibintu bivuzwe ku buryo bugenekereje. Mbaye nsabye abasomyi kubimbabarira.